21 Ιουλίου 365 μ.Χ.: Σεισμός πάνω από 8 ρίχτερ χτυπά την Κρήτη! Γράφημα της ανύψωσης που προκάλεσε ο σεισμός στη δυτική Κρήτη | e-mesara\n21 Ιουλίου 365 μ.Χ.: Σεισμός πάνω από 8 ρίχτερ χτυπά την Κρήτη! Γράφημα της ανύψωσης που προκάλεσε ο σεισμός στη δυτική Κρήτη\nΟ σεισμός στην Κρήτη το 365 μ.Χ. έλαβε χώρα κατά την ανατολή του Ηλίου τις 21 Ιουλίου 365 μ.Χ. με επίκεντρο κοντά στις ακτές της δυτικής Κρήτης. Ο σεισμός υπολογίζεται ότι είχε μέγεθος μεγαλύτερο από 8 ρίχτερ στην κλίμακα Ρίχτερ, υπολογίζεται μεταξύ 8,3 και 8,7 ρίχτερ, γεγονός που τον κατατάσσει ως τον ισχυρότερο σεισμό που έχει καταγραφεί στην Μεσόγειο. Ο σεισμός προκάλεσε εκτεταμένες καταστροφές στην κεντρική και νότια Ελλάδα, στην Λιβύη, στην Μικρά Ασία και στην Αίγυπτο. Σχεδόν όλες οι πόλεις της Κρήτης καταστράφηκαν από το σεισμό. Το σεισμό ακολούθησε ένα τσουνάμι που προξένησε καταστροφές σε ολόκληρη την Ανατολική Μεσόγειο, ιδίως στο δέλτα του Νείλου και την Αλεξάνδρεια, όπου σκότωσε χιλιάδες και έφτασε σχεδόν 3 χιλιόμετρα στην ενδοχώρα. Επίσης προκάλεσε την ανύψωση της δυτικής Κρήτης μέχρι και 9 μέτρα. Ο σεισμός είχε μεγάλο αντίτυπο στους ανθρώπους στο τέλος της αρχαιότητας και αναφέρεται από μεγάλο αριθμό έργων διαφόρων συγγραφέων.\nΗ Ελλάδα είναι μια ιδιαίτερα σεισμογενής χώρα, καθώς βρίσκεται σε μία σύνθετη τεκτονική ζώνη, ανάμεσα στην Αφρικάνικη, στην Ευρασιατική και στην τεκτονική πλάκα της Ανατολίας, ενώ μέρος της νότιας Ελλάδας βρίσκεται στην πλάκα του Αιγαίου. Η πλάκα της Ανατολίας σπρώχνει την πλάκα του Αιγαίου προς τα νοτιοδυτικά με ταχύτητα 3 εκατοστών το χρόνο ως προς την Ευρασιατική πλάκα, ενώ η Αφρικανική πλάκα βυθίζεται κάτω από την πλάκα του Αιγαίου με ρυθμό 4 εκατοστών το χρόνο στην Ελληνική Τάφρο, νότιας της Κρήτης. Το σύνολο σχεδόν του ελλαδικού χώρου υπόκειται σε εφελκυστικές τάσεις. Ο σεισμός του 365 έλαβε χώρα στο δυτικό τμήμα της ελληνικής τάφρου.\nΑν ο σεισμός ήταν αποτέλεσμα της βύθισης της πλάκας της Αφρικής κάτω από την πλάκα του Αιγαίου, τότε οφείλεται σε ένα ρήγμα μήκους 160 χιλιομέτρων το οποίο ολίσθησε κατά μέσο όρο περίπου 9 μέτρα. Ένας τέτοιος σεισμός δεν έχει επαναληφθεί από τότε πιθανόν επειδή οι δύο πλάκες είναι σε μεγάλο βαθμό αποσυζευγμένες και η σχετική τους κίνηση γίνεται χωρίς την πρόκληση σεισμών στο 90% της έκτασής τους σύμφωνα με στοιχεία των τελευταίων 100 ετών. Σύμφωνα με μια άλλη άποψη, το σεισμογόνο ρήγμα του σεισμού του 365 είναι ένα ρήγμα μήκους 100 χιλιόμετρων ανάμεσα στην Ελληνική Τάφρο και τις ακτές της Κρήτης, το οποίο ολίσθησε περίπου 20 μέτρα σχεδόν σε όλο του το μήκος. Υπολογίζεται στο ρήγμα συσσωρεύεται αρκετή τάση για να δημιουργήσει ένα τέτοιο σεισμό περίπου κάθε 5.000 χρόνια, αν και κανένα άλλο γεγονός συγκρίσιμης σφοδρότητας δεν έλαβε χώρα στην ανατολική Μεσόγειο τα τελευταία 14.000 χρόνια, υποδηλώνοντας πως ο συγκεκριμένος σεισμός ήταν ασυνήθιστα σφοδρός. Τέτοια ρήγματα υπάρχουν και σε άλλα σημεία της ζώνης καταβύθισης, ένα τέτοιο ρήγμα θεωρείται ότι προκάλεσε το μεγάλο σεισμό του 1303, ο οποίος προξένησε επίσης ένα μεγάλο τσουνάμι!\nΟ σεισμός προκάλεσε τσουνάμι το οποίο προξένησε πολλές καταστροφές σε όλη την ανατολική Μεσόγειο, ιδίως στην Κρήτη και το δέλτα του Νείλου. Στην νοτιοδυτική Κρήτη τα κύματα από το σεισμό υπολογίζεται ότι είχαν ύψος 12 μέτρων. Το ύψος των κυμάτων ήταν μεγάλο και στο δέλτα του Νείλου, όπου υπολογίζεται ότι στην Αλεξάνδρεια έφτασε τα 9,5 μέτρα, ενώ σε γειτονικές πόλεις 7,1, 4,9 και 2 μέτρα. Στην Αλεξάνδρεια τα νερά αρχικά υποχώρησαν και έτσι κάτοικοι της πόλης πήγαν να μαζέψουν ψάρια και άλλα ζώα εκεί όπου πριν ήταν η θάλασσα. Τα νερά επέστρεψαν με τόσο μεγάλη ορμή ώστε μετέφεραν μεγάλα πλοία στις οροφές σπιτιών, ενώ άλλα πλοία βρέθηκαν σχεδόν τρία χιλιόμετρα στην ενδοχώρα. Ο Αμμιανός Μαρκελλίνος υπολόγισε πως περίπου 10.000 άνθρωποι πέθαναν μόνο στην Αλεξάνδρεια. Αναλυτικά ο Μαρκελλίνος αναφέρει:\n«Tρομερή καταστροφή ξέσπασε ξαφνικά σ΄ολόκληρο τον (τότε γνωστό) κόσμο, παρόμοια της οποίας δεν βρίσκει κανείς πουθενά, ούτε στους θρύλους ούτε στα αληθινά ιστορικά γεγονότα. Λίγο μετά το πρώτο φως της αυγής, αφού προηγήθηκαν βροντές και αστραπές, ολόκληρη η Γη συνταράχθηκε. Η θάλασσα αποσύρθηκε και τα νερά της τραβήχτηκαν σε τέτοια έκταση ώστε ο βυθός της αποκαλύφθηκε. Μπορούσε, έτσι, κανείς να δει χωμένα βαθιά στη λάσπη πολλά θαλάσσια όντα και πολλές οροσειρές και κοιλάδες που, ενώ ήταν πάντοτε σκεπασμένες με νερό, έγιναν ορατές καθώς έπεφταν πάνω τους για πρώτη φορά οι ακτίνες του ήλιου. Πολλά πλοία εξόκειλαν και πολλοί άνθρωποι περιπλανώνταν στα λίγα νερά που έμειναν μαζεύοντας ψάρια και άλλα θαλάσσια όντα, αλλά τα θαλάσσια κύματα επανήλθαν υπερυψωμένα και όρμησαν πάνω στα αβαθή νερά, στα νησιά και σε εκτεταμένες στεριές ισοπεδώνοντας πολλά κτίρια ή οτιδήποτε συναντούσαν στο δρόμο τους. Τεράστιες ποσότητες νερού φόνευσαν, κατά την επιστροφή τους, πολλές χιλιάδες ανθρώπων. Όταν η μανία των νερών κόπασε, φάνηκαν μερικά κατεστραμμένα πλοία και πτώματα ναυαγών. Μερικά μεγάλα πλοία είχαν εκσφενδονιστεί από το κύμα στις στέγες σπιτιών, όπως συνέβη στην Αλεξάνδρεια, και άλλα σε απόσταση μέχρι δύο μίλια μέσα στην ξηρά».\nΗ καταστροφή που προκλήθηκε στην Αλεξάνδρεια ήταν τέτοια ώστε η μέρα του σεισμού να εορτάζεται για περίπου 200 χρόνια ως η «ημέρα του τρόμου».


Ιστολόγιο Διαλόγου για ΣΥΝ και ΣΥΡΙΖΑ: Το νέο στο σήμερα είναι ο ΣΥΡΙΖΑ\nΝιώθω, σύντροφοι, ότι ο ορίζοντας σκοτείνιασε κιόλας από τη νέα θηριωδία της παγκοσμιοποίησης. Οφείλουμε όλοι οι αριστεροί να βρούμε μια θετική πίστη, και το νέο της εποχής μας στην Ελλάδα είναι ο ΣΥΡΙΖΑ. Ο ΣΥΡΙΖΑ μοιάζει σε πολλούς ότι είναι η μόνη αποτελεσματική δύναμη που μπορεί να αντισταθεί στην Ελλάδα και να ενεργοποιήσει τον κοινωνικό ριζοσπαστισμό, όπως στην Ευρώπη η ελπίδα είναι το Ευρωπαϊκό Κοινωνικό Φόρουμ.\nΣύντροφοι, πιστεύω ότι κάνουμε λάθος ερωτήσεις και δίνουμε ακόμα πιο λανθασμένες απαντήσεις. Ο ΣΥΡΙΖΑ είναι μια νέα κατάσταση και για να τον προωθήσουμε στην κοινωνία απαιτείται να συνηθίσουμε, όσο γίνεται, να σκεφτόμαστε με νέο τρόπο, αφού έχουμε μια νέα κατάσταση. Ο ΣΥΡΙΖΑ δυσαρεστεί τα αστικά κόμματα και την αστική κοινωνία γιατί παρουσιάζει την ανήθικη εικόνα τους, δυσαρεστεί και την (αριστερά) του ΚΚΕ γιατί του επιτέθηκε ο ΣΥΡΙΖΑ, για την αρνητική του στάση και στην έλλειψη αναφοράς στα προβλήματα της εποχής. Έχω αντιληφθεί, όπως και άλλοι σύντροφοι, ότι ο ΣΥΡΙΖΑ είναι προϊόν των κοινωνικών αγώνων. Τώρα οι συμμετέχοντες, άτομα και συλλογικότητες, στους αγώνες πρέπει να βρούμε την πολιτική του ταυτότητα.\nΣαν άτομο που έχω γοητευτεί τόσο από τη μαρξιστική φιλοσοφία ώστε να την παρακολουθώ με επιμέλεια, εκείνο που με γοήτευσε πιο πολύ ήταν το πρόβλημα της υπαγωγής του ατόμου στη συλλογική θέληση. Βίωσα και έμαθα εδώ στην επαρχία πως μόνο μέσα σε μια ένωση ισχυρή συντρόφων μπορεί να σταθεί ελεύθερο το άτομο.\nΟι καιροί είναι δύσκολοι και η ατμόσφαιρα καθόλου ευχάριστη. Οι άνθρωποι, για να βγάλουν το ψωμί τους κάθε μέρα, πηγαίνουν στην αγορά του νεοφιλελευθερισμού, εκεί που πουλάνε και αγοράζουν τα ψέματα. Σαν άλλοι Γαλιλαίοι οι άνθρωποι, όπως και εκείνος, νιώθουν την έλλειψη συλλογικότητας, για να πουν και να πράξουν ό,τι πιστεύουν. Ο ΣΥΡΙΖΑ αυτό που πέτυχε είναι ότι έκανε έναν κόσμο να ΔΡΑΣΕΙ, τον έβγαλε από την αποξένωση και την αποστασιοποίηση. Αποξένωση - αποστασιοποίηση είναι δύο ναρκωτικά που δίνει η αστική τάξη στην κοινωνία.\nΤα αστικά κόμματα θέλουν τους πολίτες θεατές και αποξενωμένους από τη δράση, με πρωταγωνιστές τους αρχηγούς και τα κομματικά στελέχη τους. Αντίθετα, η αριστερά πρέπει να ελευθερώσει την κριτική σκέψη του πολίτη και να δείχνει τον δρόμο για δράση. Μια αριστερή συλλογικότητα όπως ο ΣΥΡΙΖΑ οφείλει να απορρίψει την παλιά αντίληψη της πολιτικής και οι αριστεροί να νιώσουμε την απόλαυση να ανακαλύψουμε τις κρυμμένες αλήθειες του Μαρξισμού και να νιώσουμε τη χαρά του επιστήμονα που αποκαλύπτει κάποιο μυστήριο.\nΗ αριστερά και ο ΣΥΡΙΖΑ, σαν η νέα αριστερά τώρα που ο καπιταλισμός και η "ελεύθερη αγορά" έχουν θριαμβεύσει, θεωρώ ότι έχει χρέος να δώσει την έννοια του σοσιαλισμού όπως τον εννοούσαν ο Μαρξ και ο Ένγκελς και όχι όπως μας τον παρουσίασαν διαστρεβλωμένο ψευτοσοσιαλιστές και αυταρχικά καθεστώτα του "υπαρκτού".\nΟφείλει η αριστερά μας, ο ΣΥΡΙΖΑ, να κάνει την κοινωνία να καταλάβει τι δεν πάει καλά και να την ωθήσει να αλλάξει.\nΓια να αλλάξεις την κοινωνία και να την επηρεάσεις με τις ιδέες σου, τις πρακτικές εφαρμογές και τη λειτουργία τους οφείλεις να τις εφαρμόσεις στον πολιτικό σου οργανισμό.\nΑς αναρωτηθούμε, όμως, τι είδους κοινωνία θέλουμε και ας διαδηλώσουμε την πρόθεσή μας να εγκατασταθούμε σε έναν πολιτικό χώρο, όχι κόμμα, το κόμμα μας είναι ο Συνασπισμός (ΣΥΝ), το στενό, ας πούμε, η τάξη μας (εργαζομένων). Ο πολιτικός χώρος, ο ΣΥΡΙΖΑ, είναι η κοινωνία που λειτουργούν οι τάξεις και τα άτομα (μέλη) με ελευθερία στον συλλογισμό μέσα σε μια κατακτημένη Δημοκρατία.\nΟ δημοκρατικός ΣΥΡΙΖΑ, η ένωση κομμάτων και ατόμων, είναι η προϋπόθεση για την ελεύθερη ανάπτυξη όλων και θα καταργήσει σταδιακά τις προσωπικές και κομματικές αντιθέσεις, όπως σε μια κοινωνία σοσιαλιστική και δημοκρατική θα καταργηθούν οι κοινωνικές τάξεις.\nΠεριορίζομαι σε ένα πρώτο σκιαγράφημα της δημοκρατικής αριστεράς που όλοι νομίζω επιθυμούμε. Ας δώσουν και άλλοι σύντροφοι αξιόπιστες και πειστικές απαντήσεις.\nΑλίμονο σ' εκείνη την αριστερά που έχει κακές σχέσεις με την ιστορία, τη θεωρία, τη δράση και τον επιστημονικό σοσιαλισμό, τον μαρξισμό.\n"Με συνεχή αμφιβολία και συνεχή αναζήτηση και συζήτηση με ανθρώπους και προβλήματα" (Άγγελος Ελεφάντης).\nΜέλος ΣΥΝ και ΣΥΡΙΖΑ Αρκαδίας


24hours-NewsGR: Καιρός: Δείτε πού θα βρέχει καταρρακτωδώς τη Δευτέρα\nΚαιρός: Δείτε πού θα βρέχει καταρρακτωδώς τη Δευτέρα\nΝεφώσεις με τοπικές βροχές και σποραδικές καταιγίδες, κατά τόπους ισχυρές στα νησιά του ανατολικού Αιγαίου, τα Δωδεκάνησα, την ανατολική Μακεδονία και τη Θράκη. Χιονοπτώσεις στα βόρεια ορεινά. Βαθμιαία βελτίωση του καιρού της Δευτέρας (20/11) από το μεσημέρι και από τα δυτικά.\nΒορειοδυτικοί άνεμοι έως 7 και πιθανώς τοπικά 8 μποφόρ. Πτώση της θερμοκρασίας, κυρίως στα κεντρικά και βόρεια.\nΑνεμοι: βόρειοι βορειοδυτικοί 3 με 5, βαθμιαία 5 με 7 και στην κεντρική Μακεδονία πιθανώς έως 8 μποφόρ.\nΘερμοκρασια: από 07 έως 12 βαθμούς κελσίου. Στη δυτική Μακεδονία τοπικά 3 με 5 βαθμούς χαμηλότερη.\nΑνεμοι: δυτικοί βορειοδυτικοί 5 με 7, βαθμιαία βόρειοι βορειοδυτικοί 6 με 7 και στο Ιόνιο πιθανώς έως 8 μποφόρ.\nΘερμοκρασια: από 10 έως 15 βαθμούς κελσίου. Στα βόρεια 4 με 6 βαθμούς χαμηλότερη.\nΑνεμοι: από δυτικές διευθύνσεις 4 με 6, βαθμιαία βορειοδυτικοί 5 με 7 και στα ανατολικά πιθανώς έως 8 μποφόρ.\nΘερμοκρασια: από 10 έως 16 βαθμούς κελσίου. Στα βόρεια 3 με 5 βαθμούς χαμηλότερη.\nΑνεμοι: δυτικοί νοτιοδυτικοί 4 με 6, βαθμιαία από τα βόρεια βόρειοι βορειοδυτικοί 6 με 7 και πιθανώς τοπικά 8 μποφόρ.\nΘερμοκρασια: από 15 έως 18 βαθμούς κελσίου. Στα βόρεια 3 με 5 βαθμούς χαμηλότερη.\nΑνεμοι: από δυτικές διευθύνσεις 4 με 5 και βαθμιαία βορειοδυτικοί 5 με 7 μποφόρ.\nΑνεμοι: βόρειοι βορειοδυτικοί 4 με 5, βαθμιαία 6 με 7 και πιθανώς έως 8 μποφόρ.\nΑναρτήθηκε από 24hours-NewsGR author στις Νοεμβρίου 19, 2017


Η ΝΕΑ ΣΥΛΛΟΓΗ STEVE MADDEN ΣΤΑ ATTICA. | attica\nΑυτό το φθινόπωρο, o Steve Madden θέλει να περπατήσουμε στο ρυθμό του Walk This Way,...\nΑυτό το φθινόπωρο, o Steve Madden θέλει να περπατήσουμε στο ρυθμό του Walk This Way, του γνωστού hit του συγκροτήματος Aerosmith, που φέτος αποτελεί το σλόγκαν της νέας του καμπάνιας.\nΓια τη νέα σεζόν, η συλλογή του Αμερικανού σχεδιαστή είναι εμπνευσμένη από την ιστορία της rock'n'roll κουλτούρας στη Νέας Υόρκης. Μία γιορτή του underground μουσικού κινήματος, επηρεασμένη από την νεοϋορκέζικη κληρονομιά του Steve Madden, με rock'n'roll επιρροές, που έφεραν στη ζωή λεία ασημένια κομμάτια σε λαμπερές μπότες, κάθε στυλ από over the knee μπότες, block-heeled γόβες και casual sneakers. Ακολουθήστε το ταξίδι του Steve Madden στους δρόμους της Νέας Υόρκης στη δεκαετία του '70, του '80 και του '90.\nINFO: Βρείτε τις συλλογές STEVE MADDEN στα attica City Link, Golden Hall & Τσιμισκή.


Το Prėnatal άνοιξε τώρα και στην Αγ. Παρασκευή - Queen.gr\nΤο Prėnatal άνοιξε τώρα και στην Αγ. Παρασκευή\nΜεγάλη γιορτή στα εγκαίνια του νέου megastore Prėnatal.\nΗ Prėnatal εγκαινίασε το Σάββατο, 8 Οκτωβρίου στην Αγ. Παρασκευή, το τρίτο megastore στην Ελλάδα. Ο Ρυθμός949 με τους Κατερίνα Ζαρίφη και Νίκο Παπαδάκη κράτησαν μελωδική συντροφιά στους mega επισκέπτες και η ξεχωριστή παρουσία της Νίκης Κάρτσωνα συνόδευσε τα "fashion kids Prėnatal" στην πασαρέλα. Οι καλεσμένοι διασκέδασαν με τις διάφορες δραστηριότητες και γεύτηκαν τις λιχουδιές που είχε ετοιμάσει η Prénatal για τους μικρούς και μεγάλους φίλους της.\nΤο τρίτο megastore Prėnatal στην Ελλάδα εγκαινιάστηκε το Σάββατο, 8 Οκτωβρίου στην Αγία Παρασκευή. Το νέο κατάστημα άνοιξε σύμφωνα με το νέο concept των destination stores του Ομίλου, αποτελεί μια διαφορετική πρόταση και ανταποκρίνεται αποτελεσματικά στις ανάγκες των πελατών. Οι ευρύχωροι χώροι και τα εξειδικευμένα τμήματα αναδεικνύουν τη μεγάλη ποικιλία των προϊόντων και υπηρεσιών της Prėnatal και βοηθούν τον επισκέπτη σε κάθε αναζήτηση.\nΤην ημέρα των εγκαινίων εκατοντάδες επισκέπτες πέρασαν από το megastore, οι οποίοι όχι μόνο απόλαυσαν αλλά και συμμετείχαν στα ξεχωριστά δρώμενα, ενώ είχαν την ευκαιρία να ψωνίσουν τα γνωστά προϊόντα για τη μέλλουσα μαμά και το παιδί με προσφορές έως και 30%.\nΟι γνωστοί παιδικοί ήρωες Winnie the Pooh και Garry, ξυλοπόδαροι, νεράιδες και ξωτικά υποδέχονταν τους καλεσμένους προσφέροντας γλυκίσματα και μπαλόνια ενώ οι μικροί μας φίλοι είχαν την ευκαιρία να κάνουν ξεχωριστά glitter tattoo και καρικατούρες.\nΟ ραδιοφωνικός σταθμός ΡΥΘΜΟΣ949 με τους Κατερίνα Ζαρίφη και Νίκο Παπαδάκη έντυσαν με μια αξέχαστη εκπομπή την ημέρα και κράτησαν συντροφιά στους παρευρισκόμενους.\nΟι μικροί μας επισκέπτες ντύθηκαν "fashion kids Prėnatal" και περπάτησαν στην πασαρέλα με τις υποδείξεις και τη συντροφιά της Νίκης Κάρτσωνα.\nΤη γιορτή συμπλήρωνε το μαλλί της γριάς και ο παγωτατζής που δρόσιζε μικρούς και μεγάλους.\nΠιστοί στην καλύτερη εξυπηρέτηση των πελατών της, η Prėnatal υποδέχεται το Φθινόπωρο με πολλές ενδιαφέρουσες προσφορές έως και 30%.\nΤμήματα Καταστήματος megastore Prėnatal\nΤο σημείο θηλασμού είναι μια ιδιαίτερη ζώνη, όπου μπορεί η μαμά να φροντίσει το μωρό της ταΐζοντάς το σε απόλυτη χαλάρωση.\nΤο σημείο nursery είναι ειδικά εξοπλισμένο για κάθε στιγμή περιποίησης εκτός σπιτιού.\nΟ χώρος relax είναι οργανωμένος με άνετους καναπέδες, όπου οι γονείς μπορούν να χαλαρώσουν απολαμβάνοντας το shopping και τα παιδιά να περιμένουν ζωγραφίζοντας στον πίνακα, διαβάζοντας παραμύθια ή παρακολουθώντας τηλεόραση.\nΣτοιχεία Καταστήματος megastrore Prėnatal στην Αγ. Παρασκευή\nΔιεύθυνση: Λεωφ. Μεσογείων 473, Αγ. Παρασκευή\nΤηλέφωνο: 210 6086381\nΩράριο λειτουργίας: Δευτέρα – Παρασκευή: 09:00 – 21:00, Σάββατο: 09:00 – 20:00


Special… Ρόμα, σαρωτική και η Μίλαν! - Romaleon\nΠω πω μια Ρόμα, πω πω μια Μίλαν! Με άνετες νίκες συνέχισαν στη Serie A οι «τζιαλορόσι», επικρατώντας 4-0 της Σαλερνιτάνα εκτός έδρας, ενώ οι «ροσονέρι» αποτελείωσαν από το πρώτο ημίχρονο την Κάλιαρι (4-1).\nΗ ομάδα του Ζοσέ Μουρίνιο δυσκολεύτηκε στο α’ μέρος, πηγαίνοντας στην ανάπαυλα με το 0-0, ενώ στο δεύτερο κυριάρχησαν και κατά διαστήματα έπαιξαν πολύ ωραίο και στρωτό ποδόσφαιρο. Αφού πρώτα «έπνιξαν» με την πίεση ψηλά τους γηπεδούχους.\nΚάπως έτσι έγινε το 0-1 στο 48’, κλέβοντας την μπάλα, της οποίας έγινε αποδέκτης ο Πελεγκρίνι και εκτέλεσε από θέση βολής. Τρία λεπτά… χάθηκε η μπάλα με τους Έιμπραχαμ, Μχιταριάν και Βερετούτ συνεργάστηκαν με τον τελευταίο να σουτάρει από το ύψος του πέναλτι.\nΑπό ωραία κυκλοφορία της μπάλας έγινε και το 0-3, με τον Έιμπραχαμ να… σπάει το ρόδι με γλυκό πλασέ σχεδόν από το ημικύκλιο, ενώ στο 79’ ο Πελεγκρίνι διπλασίασε τα προσωπικά του τέρματα με πλασέ.\nΑπό το πρώτο ημίχρονο «καθάρισε» την Κάλιαρι η Μίλαν. Ο Τονάλι έδειξε τον δρόμο προς τη νίκη στο 12ο λεπτό με εκτέλεση, ενώ στο 15’ Ντεϊόλα ισοφάρισε με κεφαλιά και στο 17’ ο Λεάο βρήκε δίχτυα με τυχερό τρόπο, καθώς τον ευνόησαν οι κόντρες. Στη συνέχεια ανέλαβε δράση ο Ζιρού και «κλείδωσε» τη νίκη για την ομάδα του Πιόλι.\nΣτο 24’ εκμεταλλεύτηκε την πάσα του Ντίαθ και πλάσαρε για το 3-1, ενώ στο 43’ ευστόχησε σε πέναλτι και ουσιαστικά τα πάντα κρίθηκαν σε εκείνο το σημείο. Στο δεύτερο μέρος, οι δύο ομάδες κινήθηκαν σε πιο χαμηλές στροφές και ουσιαστικά αμφότερες είχαν αποδεχθεί τη μοίρα τους στη συγκεκριμένη αναμέτρηση.\nΤο τελευταίο 48ωρο της μεταγραφικής διορίας αναμένεται να τον βρει σε θέση πρωταγωνιστή, καθώς έχει ξεκαθαρίσει ότι θέλει να αποχωρήσει και σύμφωνα με τα ρεπορτάζ θέλει να παίξει μόνο στη Ρεάλ Μαδρίτης. Ωστόσο, ο Κιλιάν Εμπαπέ ήταν εμφανώς ευδιάθετος στην αποψινή εκτός έδρας αναμέτρηση κόντρα στη Ρεμς και έχοντας ένα […]


Τόνια Σωτηροπούλου - Κωστής Μαραβέγιας: Έτσι γεννήθηκε ο έρωτάς τους - Όσα δεν γνωρίζαμε | Gossip-tv.gr\nΤόνια Σωτηροπούλου - Κωστής Μαραβέγιας: Έτσι γεννήθηκε ο έρωτάς τους - Όσα δεν γνωρίζαμε\nΤόνια Σωτηροπούλου: «Δεν ήταν έρωτας με την πρώτη ματιά γιατί γνωριζόμασταν ήδη. Έχουμε αρκετούς κοινούς φίλους και είχαμε βρεθεί στην ίδια παρέα».\nΓια την προσωπική της ζωή, μίλησε πρόσφατα σε συνέντευξή της η Τόνια Σωτηροπούλου. Η ηθοποιός παραμένει ερωτευμένη στο πλευρό του Κωστή Μαραβέγια, κάνοντας αποκαλύψεις για την πρώτη τους γνωριμία αλλά και για το πώς εξελίχθηκε η σχέση τους...\nΠοια στοιχεία αγαπάς στην προσωπικότητα του Κωστή Μαραβέγια;\nΤ.Σ.: Αγαπώ πολύ το ταλέντο του, το οποίο πραγματικά δεν έχει όρια. Ο Κωστής μπορεί να κάνει οτιδήποτε, ίσκιος από το να ζωγραφίσει. Επίσης, αυτό που θαυμάζω απεριόριστα σε εκείνον είναι ότι δεν κρίνει ποτέ κανέναν. Είναι έτσι ως άνθρωπος, κάτι που πιστεύω πως είναι μεγάλο προτέρημα. Κοιμάται πιο ήσυχος τα βράδια, θεωρεί τους πάντες ίσως και βρίσκει σε όλους τους ανθρώπους μια ομορφιά, αποτελώντας και ο ίδιος ένα υπέροχο παράδειγμα για όποιον βρίσκεται γύρω του. Μου αρέσουν ακόμα η στοχοπροσήλωσή του και το πόσο γρήγορα κάνει τα πράγματα. Μπορεί να είναι τρομερά αναβλητικός και να βαριέται, αλλά, όταν πει "θα κάνω αυτό», σε τρεις ημέρες θα το έχει ολοκληρωθεί, είτε πρόκειται για δίσκο είτε για ταινία.\nΤ.Σ.: Δεν ήταν έρωτας με την πρώτη ματιά γιατί γνωριζόμασταν ήδη. Έχουμε αρκετούς κοινούς φίλους και είχαμε βρεθεί στην ίδια παρέα. Την πρώτη φορά που βγήκαμε οι δυο μας, ούτε εγώ ούτε εκείνος είχαμε στο μυαλό μας ότι θέλαμε να εξελιχθεί σε έρωτα η γνωριμία μας. Μας έδεσε όμως κάτι αυτόματα και μετά από μία εβδομάδα ήμασταν μαζί. Έπειτα από δέκα ημέρες ζήσαμε κιόλας μαζί και πλέον έχουν περάσει τέσσερα χρόνια. Κατά κάποιον τρόπο, ήταν γραφτό να συναντηθούμε.\nΠιστεύετε στους καρμικούς έρωτες, ότι κάποιους ανθρώπους, είτε για καλό είτε για κακό, θα τους συναντήσουμε στη ζωή μας;\nΤ.Σ.: Νομίζω πως όλες οι σχέσεις είναι έτσι, και δεν το λέω μοιρολατρικά. Όλα έρχονται στη ζωή μας για κάποιο λόγο.\nΥπάρχει στις σκέψεις σας ο γάμος;\nΤ.Σ,: Υπάρχει ως πάρτι. Ούτως ή άλλως, με τον Κωστή, μπορεί να μην έχουμε παιδάκι, αλλά είμαστε σαν παντρεμένοι. Δεν θα μπορούσε να αλλάξει κάτι σε αυτό. Λόγω της δεδομένης κατάστασης της πανδημίας, δεν είμαι σε διαδικασία να σκεφτώ αυτήν τη συνθήκη, θα το κάνουμε κάποια στιγμή αργότερα.


«Ιπτάμενοι Φινλανδοί»: Η μεγάλη σχολή των ράλλυ - motorone.gr\nΤο παρελθόν και το μέλλον των Φινλανδών οδηγών ράλλυ\n«The Flying Finns» ήταν ο τίτλος ενός φιλμ σε μορφή ντοκιμαντέρ που γυρίστηκε το 1968 από την εταιρία λιπαντικών Castrol. Με φόντο το Ράλλυ των 1.000 Λιμνών παρακολουθούσε τη μάχη μεταξύ δύο θρύλων της εποχής, του Timo Makinen και του Hannu Mikola. Αργότερα έγινε και low budget αεροπορική εταιρία με μέτοχο, μεταξύ άλλων τον Juha Kankkunen, που δημιουργήθηκε το 2002 και κήρυξε πτώχευση δύο χρόνια αργότερα.\nΜε τα χρόνια και τις συνεχείς επιτυχίες των Φινλανδών οδηγών, το «Flying Finns» έγινε κάτι σαν… όνομα κλειστού club οδηγών. Και όχι άδικα. Στατιστικά, από το 1977 που προκηρύχθηκε το Παγκόσμιο Κύπελλο Οδηγών, από τη FIA (που μετονομάστηκε σε Παγκόσμιο Πρωτάθλημα Οδηγών Ράλλυ δύο χρόνια αργότερα) και ως το 2003 (που άρχισε η κυριαρχία των Γάλλων) είχαν διεξαχθεί 27 Πρωταθλήματα, που κερδήθηκαν από 17 διαφορετικούς οδηγούς.\nΑπό αυτούς οι 7 ήταν Φινλανδοί και κέρδισαν 14 Πρωταθλήματα, δηλαδή τα μισά! Βέβαια μετά η κατάσταση άλλαξε και έγειρε προς τη Γαλλία, με τον Loeb και τον Ogier να κερδίζουν 9 και 7 Πρωταθλήματα αντίστοιχα, τα τελευταία 17 χρόνια.\nΌμως οι εικόνες του νεαρού Kalle Rovanpera, του 20χρονου γιου του Harri, να οδηγεί στο όριο ένα πισωκίνητο Starlet στον πάγο, όταν ήταν μόλις 8 ετών, ξύπνησαν στους εμπλεκόμενους με τα ράλλυ μνήμες από την προ-Γάλλων εποχή. Ο νεαρός Φινλανδός έγινε τον Ιούλιο στην Εσθονία ο νεότερος νικητής αγώνα του Παγκοσμίου πρωταθλήματος Ράλλυ, καταρρίπτοντας το ρεκόρ του συμπατριώτη του Jari-Matti Latvala, ο οποίος σε ηλικία 22 ετών κέρδισε το Ράλλυ Σουηδίας το 2008.\nΟ Latvala, σημερινός team manager της ομάδας Toyota Gazoo, για την οποία οδηγεί ο Rovanpera, παρέλαβε τη σκυτάλη του ρεκόρ από τον αδικοχαμένο συμπατριώτη του, Henri Toivonen. Πολλοί υποστηρίζουν ότι ο νεαρός Kalle, ο οποίος κέρδισε και το Ράλλυ Ακρόπολις πριν λίγες ημέρες, είναι μελλοντικός Παγκόσμιος Πρωταθλητής Ράλλυ και οι ελπίδες για τους Φινλανδούς έχουν αναπτερωθεί.\nΟι “Θεοί” του WRC θυμούνται ιστορίες από το Ράλλυ Φινλανδίας


Γ. Στάνκογλου: «Να τελειώνουμε με την πατρίαρχια» λέει ο Εβρίτης ηθοποιός - Status Radio 94.2\nΓ. Στάνκογλου: «Να τελειώνουμε με την πατρίαρχια» λέει ο Εβρίτης ηθοποιός\nΤης ΜΑΡΙΑΝΘΗΣ ΚΟΥΝΙΑ\nΤην πρώτη σκηνοθετική του απόπειρα κάνει φέτος ο Εβρίτης ηθοποιός Γιάννης Στάνκογλου, μεταφέροντας στη σκηνή του θεάτρου «Εμπορικόν» το «Killer Joe» του Tracy Lets, ένα βίαιο έργο, με θέμα την παθογένεια μιας δυσλειτουργικής οικογένειας. «Το σκεφτόμουν τρία-τέσσερα χρόνια. Ηθελα πολύ να ασχοληθώ με τη σκηνοθεσία. Προέκυψε ως δική μου εσωτερική ανάγκη να εκφραστώ και με άλλους τρόπους. Διάλεξα αυτό το έργο γιατί με γοήτευσε η ατμόσφαιρά του και το σκοτεινό χιούμορ. Είναι ένας ωραίος συνδυασμός θεάτρου του παραλόγου με κινηματογραφικά στοιχεία και τη σκληρότητα των παλιών αγγλικών κειμένων», αναφέρει σήμερα ο γνωστός ηθοποιός.\nΕνας καταχρεωμένος νεαρός έμπορος ναρκωτικών ζητά από έναν εκτελεστή της αστυνομίας του Τέξας να σκοτώσει τη μητέρα του, ώστε να εισπράξει ο ίδιος, η μικρότερη αδερφή του, ο πατέρας του και η μητριά του την ασφάλεια ζωής. Καθώς δεν έχει να δώσει προκαταβολή για τον φόνο, ο εκτελεστής του ζητά ως εγγύηση τη μικρή του αδερφή και εκείνος, με τη σύμφωνη γνώμη του πατέρα του, τη δίνει. Το έργο είναι πολύ σκληρό και δείχνει πως η γυναίκα δεν ανήκει στον εαυτό της, αλλά σε όλους τους υπολοίπους, με ό,τι αναφορές μπορεί αυτό να έχει στο σήμερα.\n«Βέβαια έχει αναφορές. Αυτός είναι και ένας από τους λόγους που το επέλεξα. Ομως, άλλαξα το τέλος του έργου, γιατί, ενώ η (κακοποιημένη) γυναίκα δεν σκοτώνει τον ήρωα, εγώ επέλεξα να τον σκοτώσω τελικά. Θέλοντας να πω ότι πρέπει να τελειώνουμε με την πατριαρχία και με τον τρόπο που έχουμε μάθει όλοι μας να συμπεριφερόμαστε στις σχέσεις μας με τους άλλους».\n«ΤΕΛΟΣ ΕΠΟΧΗΣ». Τι έχει πάει λάθος στο μεγάλωμα των αγοριών, αλλά και των κοριτσιών τις τελευταίες δεκαετίες; «Θεωρώ πως είναι ένα τέλος εποχής αυτό που ζούμε τα δύο-τρία τελευταία χρόνια».\nΟ Γιάννης Στάνκογλου είναι ένας ηθοποιός που τα τελευταία χρόνια έχει γνωρίσει μεγάλες δόξες μέσα από τη δουλειά του, με τον κόσμο να τον λατρεύει. «Ξέρω ότι όλο αυτό έχει προέλθει από πάρα πολλή δουλειά για πολλά χρόνια. Δεν ξέρω αν πουλάω ή ξεπουλάω, γιατί αυτό το ακούω εδώ και 15 χρόνια. Το θέμα είναι ότι εγώ θέλω πάντα να ρισκάρω και να κάνω στροφές στη δουλειά μου και ο λόγος που φέτος σκηνοθετώ ένα έργο είναι κι αυτός. Δηλαδή βάζω παγίδες στον εαυτό μου και μου αρέσει. Εχω πει πολλά “όχι” και μάλιστα κάποια από αυτά ίσως να μου φέρνανε πολύ περισσότερα χρήματα. Αλλά το κάνω με πολλή σκέψη. Πιστεύω στον χρόνο, ότι δηλαδή αυτός σε ωριμάζει. Και ωριμάζοντας πρέπει να πάρεις τις σωστές αποφάσεις, για να μην εξευτελίζεσαι εσύ και η δουλειά σου». Για την κάθαρση στο θέατρο θεωρεί πως πέρυσι έγινε μια πολύ καλή αρχή. «Τόσα χρόνια στον καλλιτεχνικό χώρο, οι κακοτοπιές ήταν οι προσβολές μέσα στη δουλειά και η σκληρή συμπεριφορά. Αυτό δεν μου άρεσε καθόλου. Είχα υποστεί παλιά περιστατικά βίας και είτε έφευγα εγώ είτε ο άλλος. Θυμάμαι κάποτε ένας σκηνοθέτης με πίεσε πολύ, έφτασε στο σημείο να με προσβάλει λέγοντάς μου ότι δεν είμαι καλός ηθοποιός», αναφέρει.\nΘωρακίζεται ο Έβρος-Επεκταση φράχτη, προσληψη συνοριοφυλάκων


Αρχική / Κολυμβητήρια στα Ιωάννινα\nΣτο παρόν άρθρο σας ετοιμάσαμε μια λίστα με κολυμβητήρια στα Ιωάννινα για όσους σκέφτονται να επιλέξουν την κολύμβηση για την άθλησή τους.\nΤο Epirus Sport and Health Center διαθέτει αγωνιστική πισίνα διαστάσεων 25Χ15 μέτρων, πισίνα εκμάθησης με κυμαινόμενο βάθος διαστάσεων 14Χ10 μέτρων και πισίνα Baby swimming διαστάσεων 8 Χ 4 μέτρων. Μπορείτε να βρείτε μεταξύ άλλων προγράμματα aqua fitness, aqua aerobic και εκμάθησης ενηλίκων.\nΠου βρίσκεται: Κάτω Νεοχωρόπουλο, Ιωάννινα, τηλ. +302651046735, email [email protected]\nAsterias Gym Center – Swim Academy\nΤο Asterias Gym Center – Swim Academy έχει μεταξύ άλλων τμήματα aqua aerobic, aqua yoga, aqua pilates, crosswim και εκμάθησης κολύμβησης. Επιπλέον για μωρά από 3 μηνών στην ειδικά διαμορφωμένη θερμαινόμενη (31οC) πισίνα γίνονται μαθήματα baby swimming. Τέλος υπάρχουν και ακαδημίες κολύμβησης για παιδιά από 4 ετών και άνω.\nΠου βρίσκεται: Βλαχόστρατα Βουνοπλαγιά Ιωαννίνων, τηλ. +302651061610, +306977667568, email [email protected]\nΩράριο: Τα σχετικά προγράμματα με τις ώρες τους είναι αναρτημένα στην ιστοσελίδα του κολυμβητηρίου. Το γενικό ωράριο λειτουργίας των εγκαταστάσεων είναι Δευτέρα – Παρασκευή από 08:00 έως 23:00, Σάββατα 08:00-18:00 και Κυριακές 10:00-14:00.\nΠανηπειρωτικό Αθλητικό Κέντρο Ιωαννίνων (ΠΕΑΚΙ)\nΤο κολυμβητήριο του ΠΕΑΚΙ περιλαμβάνει μεγάλη πισίνα αγωνιστικών διαστάσεων (50m) με οκτώ διαδρομές και μικρή πισίνα εκμάθησης.\nΠου βρίσκεται: 8ης Μεραρχίας 24, Ιωάννινα – Λιμνοπούλα, τηλ. +302651027673 και +302651025008, email [email protected] .\nΩράριο: Οι ώρες της γραμματείας είναι από Δευτέρα έως Σάββατο 8.30 με 14.30.\nΔείτε όλα τα κολυμβητήρια στα Ιωάννινα εδώ.\nVideo: Οι μύες που γυμνάζονται στη κολύμβηση\nΙωάννινα, κολύμβηση, κολυμβητήριο


Εργασία: Επικοινωνία με τηλέφωνο Ροδος - Δεκέμβρης 2021 (Tώρα πρόσληψη!) - Jooble\nΕργασία Επικοινωνία με τηλέφωνο Ροδος\n...στοχων, μεθοδικοτητα, συνεπεια , δυνατοτητα ασκησης ελεγχου, επικοινωνια και ηγετικα χαρισματα. Εξυπακουεται η αριστη γνωση επικαιροποιημενου... ...: ****@*****.*** -δια ζωσης στην διευθυνση 6ο χλμ Ροδου-Λινδου που βρισκεται η εδρα της εταιρειας τηλεφωνο (***) ***-****...\n...Κοσκινού πλησίον της πόλης της Ρόδου , αναζητεί Υπάλληλο Υποδοχής - Reception για την καλοκαιρινή σεζόν του 2022. Πληροφορίες στο τηλέφωνο (***) ***-**** από 09:00 έως 13:00. Απαραίτητα Προσόντα Θα εκτιμηθεί προϋπηρεσία σε αντίστοιχη θέση Συνέπεια και...\n...ανάπτυξης των δραστηριοτήτων της, η WATT + VOLT αναζητά: Σύμβουλο Ενεργειακών Λύσεων για την στελέχωση του εσωτερικού τμήματος τηλεφωνικών πωλήσεων της εταιρίας. Απαραίτητα προσόντα: ~Απολυτήριο Λυκείου, πτυχίο ΑΕΙ/ΤΕΙ επιθυμητό ~Προϋπηρεσία στις τηλεφωνικές...\n...με πάθος, ευγένεια και χαμόγελο; Απολαμβάνεις να έρχεσαι σε επικοινωνία με άλλους ανθρώπους; Λατρεύεις να εργάζεσαι σε ένα μοντέρνο... ...και επισκευή συσκευών (laptops, desktops, tablets & κινητά τηλέφωνα) 💡 Εγκατάσταση και αναβάθμιση Software & Hardware 💡Έγκαιρη...\nΣκιάθος (δήμος) επικοινωνία με τηλέφωνο\nσεζόν υποδοχή ξενοδοχείο Ροδος\nσεζόν κουζίνα Ροδος


Η πιο "γλυκιά" έκθεση στο μουσείο Μπενάκη | Πολιτισμός\nΗ πιο “γλυκιά” έκθεση στο μουσείο Μπενάκη\n10 Δεκεμβρίου 2021 , Από: Χριστίνα Μιχαηλίδου\nΤο μουσείο Μπενάκη, ανοίγει τις πόρτες του και αυτή τη φορά τα εκθέματα του δεν είναι πίνακες ή γλυπτά, αλλά πεντανόστιμα, τραγανά μπισκότα. Η έκθεση με τίτλο” Παπαδοπούλου 100: Η ιστορία της εταιρείας 1922-2022″ εγκαινιάστηκε από την Πρόεδρο της Δημοκρατίας Κατερίνα Σακελλαροπούλου και υπόσχεται στον επισκέπτη μία ξενάγηση με άρωμα βουτύρου και γεύση γλυκιά.\nΤο πρώτο μπισκότο της εταιρείας\nΉταν το 1916 όταν το πρώτο μπισκότο μοσχοβόλησε στο φούρνο του σπιτιού της οικογένειας Παπαδοπούλου στην Κωνσταντινούπολη. Το μουσείο Μπενάκη αρχίζει να ξετυλίγει το κουβάρι της ιστορίας της οικογένειας από το 1922 όπου έρχεται στην Ελλάδα και ξεκινά την επιχειρηματική της δράση.\nΤο πρώτο Πτι- μπερ ζυμώθηκε στο σπίτι που πρόσφερε το κράτος στην οικογένεια, σε προσφυγική πολυκατοικία κοντά στο Λυκαβηττό. Το 1938 ένα μικρό εργοστάσιο της οικογένειας Παπαδοπούλου, εγκαθίσταται στα Πετράλωνα όπου αγοράζονται μηχανήματα ελληνικής κατασκευής και παράγονται τα Μιράντα, τα Γεμιστά και τα κρημ κράκερς. Τα μπισκότα πωλούνται χύμα και συσκευάζονται σε μεγάλα, τετράγωνα κουτιά. Το 1944 οι Γερμανοί επιτάσσουν την επιχείρηση, η οποία παράγει πλέον μόνο γαλέτες για τους Γερμανούς στρατιώτες. Δύο χρόνια αργότερα οι αδελφοί Παπαδοπούλου διακόπτουν την επιχειρηματική τους δράση, όπως και οι περισσότερες ελληνικές επιχειρήσεις, έως το τέλος του πολέμου.\nΤο ιστορικό αρχείο της εταιρείας Παπαδοπούλου είναι από τα πληρέστερα και καλύτερα οργανωμένα αρχεία ελληνικής επιχείρησης. Το μουσείο Μπενάκη και η έκθεση που φιλοξενεί παρουσιάζει μέσα από αυτό, όλους τους σημαντικούς σταθμούς της εκατοντάχρονης ιστορίας και δράσης της οικογένειας. Την έκθεση επιμελήθηκαν η αρχιτέκτων – μουσειολόγος Ερατώ Κουτσουδάκη και ο σχεδιαστής προϊόντων και εσωτερικών χώρων Σπύρος Κίζης.\nΣτην πρώτη ενότητα της έκθεσης στο μουσείο Μπενάκη, ο επισκέπτης συναντά πολυάριθμα ιστορικά τεκμήρια όπως συσκευασίες, ετικέτες, παλιές διαφημίσεις έντυπες και κινηματογραφικές μέσα σε ένα σκηνικό που θυμίζει μακέτα διαφήμισης. Στη δεύτερη θεματική ο επισκέπτης έχει τη δυνατότητα να παρακολουθήσει πως φτιάχνονται τα αγαπημένα προϊόντα της οικογένειας, μπισκότα, φρυγανιές κ.α, μέσα από animation videos και μία μεγάλη λειτουργική μακέτα. Στη συνέχεια της έκθεσης στο Μουσείο Μπενάκη, υπάρχει αφήγηση για τον ένα αιώνα ιστορίας της εταιρείας Παπαδοπούλου παράλληλα με τα ιστορικά δεδομένα της Ελλάδας, μέσα από ένα πλούσιο σε εκθέματα χρονολόγιο. Ταυτόχρονα ο επισκέπτης μαθαίνει για την ιστορία του μπισκότου όχι μόνο στον ελλαδικό χώρο αλλά και διεθνώς.\nΠαραμύθια και θεατρικά σκηνικά ζωντανεύουν στο Μουσείο Μπενάκη\nΉρωες παραμυθιών όπως ο Κοντορεβυθούλης, ο Χάνσελ, η Γκρέτελ κ.α που σχετίζονται με ζύμες, μπισκότα και ψωμιά πρωταγωνιστούν στη μέση της εκθεσιακής διαδρομής. Η εικονογράφηση είναι της Μυρτούς Δεληβοριά και τα κείμενα της Ειρήνης Βοκοτοπούλου.\nΣτην καρδιά της έκθεσης επίσης βρίσκεται ένα ιδιαίτερο θεατρικό σκηνικό με τίτλο “Ταξίδι μελέτης” που παραπέμπει στα μέλη της οικογένειας Παπαδοπούλου, τα οποία έχουν εργαστεί στην επιχείρηση στα 100 χρόνια της ιστορίας της. Σε μία αστική τραπεζαρία πριν από ένα κυριακάτικο γεύμα, ακούγεται η δραματοποιημένη ανάγνωση επιστολών, από την αλληλογραφία των δύο αδελφών Παπαδοπούλου το διάστημα 1949- 1953. Η σκηνοθεσία είναι του Κωνσταντίνου Μαρκουλάκη, όπου παίζει τον ένα από τους δύο ρόλους με τον Οδυσσέα Παπασπηλιόπουλο στον άλλο.\nΗ τελευταία θεματική της έκθεσης, επιστρέφει και δείχνει τις μεθόδους που χρησιμοποιούνται οι πρώτες ύλες για να παραχθούν μπισκότα, ψωμιά, φρυγανιές και όλα τα προϊόντα της εταιρείας. Όμως ο καλύτερος τρόπος για να προσεγγίσει ο επισκέπτης το θέμα της παραγωγής είναι ο βιωματικός. Έτσι οι διοργανωτές επιφυλάσσουν μία βιωματική εμπειρία έκπληξη για τους μικρούς και μεγάλους επισκέπτες, στο τέλος της έκθεσης.\nΜία επίσκεψη στο Μουσείο Μπενάκη και η ξενάγηση στην ιστορία της πιο διάσημης , ελληνικής εταιρείας μπισκότων είναι μία πολύ ωραία πρόταση για τις γιορτινές ημέρες!\nΜια έκθεση με άρωμα μπισκότου στο μουσείο Μπενάκη. Ανακτήθηκε από https://www.news247.gr/politismos/city-culture/mia-ekthesi-me-aroma-mpiskotoy-sto-moyseio-mpenaki.9455000.html (τελευταία πρόσβαση 10/12/2021)\nΗ έκθεση στο μουσείο Μπενάκη για τα μπισκότα Παπαδοπούλου. Ανακτήθηκε από πηγή:https://www.iefimerida.gr/politismos/ekthesi-moyseio-mpenaki-gia-mpiskota-papadopoyloy( τελευταία πρόσβαση 10/12/2021)


άσωτος γιός: αη-λαβ-webradio & αλκοχολ ιζ φρηη\nΑναρτήθηκε από ασωτος γιος στις Δευτέρα, Φεβρουαρίου 18, 2013\n*χαμενοκορμι* Δευ Φεβ 18, 03:55:00 μ.μ.\nψηφιζουμε αγαθωνα και τα παλλικαρια με τις φουστες\nαπο ραδιοφωνο σ εμπιστευομαι για τον κλιπ τον αγαπάω και εγω\nτ αλλα δε τα ηξερα\nτον κορτω τον βερεθηκα μωρε απ το FBook ολο αναρτησεις χεχε!\nόσο για το υστερόγραφο\nποιος τη γαμει μωρε ? χαχαχα ω χαχααχα\nασωτος γιος Δευ Φεβ 18, 05:59:00 μ.μ.\nχάχα! μα γιατι τον βαρεθηκες, εχει πολυ χιουμορ βρε!\nΑνώνυμος Δευ Φεβ 18, 03:56:00 μ.μ.\nΣΕΥΧΑΡΙΣΤΩ ΓΙΑ ΤΗΝ ΑΝΑΦΟΡΑ , ΔΕΝ ΕΧΩ ΜΠΛΟΓΚ \_ΞΕΡΕΙΣ ΠΟΙΟΣ ΕΙΜΑΙ\_ΣΟΥ ΣΤΕΙΛΑ ΣΤΟ FACEBOOK\nνα σαι καλα ξερεις οτι ειμαι φαν\nαισθηματιας Δευ Φεβ 18, 05:26:00 μ.μ.\nψηφίζω την μπαλάντα αλλα μαρεσει και ο αγαθωνας , ανατρεπτικη επιλογή\nαπό ραδιο ακουω πολύ διεση πειράζει?\nασωτος γιος Δευ Φεβ 18, 06:00:00 μ.μ.\nακους δίεση? χαχα και γω μερικες φορες ακούω\nserenata Δευ Φεβ 18, 06:12:00 μ.μ.\nΑκούω ραδιόφωνο γιατί δεν κουράζει τα μάτια, δε λερώνει τα χέρια!\nασωτος γιος Δευ Φεβ 18, 06:24:00 μ.μ.\nα δεν την ηξερα αυτη την ατάκα χεχε\nLeviathan Δευ Φεβ 18, 06:15:00 μ.μ.\nΝα σαι καλά Άσωτε!!!! Το ραδιόφωνο αποδείχτηκε μεγάλη αγάπη!! Και με το καλό να επιστρέψεις!!!! Είμαι σίγουρος πως σε θέλουνε πολλοί!!! :) :) :) Φιλιά!!\nασωτος γιος Δευ Φεβ 18, 06:25:00 μ.μ.\nνα σαι καλα σοφ! ειναι μεγαλη αγαπη όντως\npaliokoritso.... Δευ Φεβ 18, 07:33:00 μ.μ.\nΔιαχρονική αγάπη το ραδιόφωνο!!!\nΌσο για το υστερόγραφό σου μη σκας...όποιος δεν έχει με τι να ασχοληθεί,ασχολείται με τους άλλους.\nΈριξα τρελλό γέλιο με το ''και γκετ ε λαηφ μαρη '',χαχαχαχαχα\nασωτος γιος Τρί Φεβ 19, 12:36:00 π.μ.\nφιλω σε και εγω παληοκοριτσο!!!! ναι αλλα αν ασχολείται καθημερινα καταντα αηδία\nSpIrToKoYto Τρί Φεβ 19, 12:00:00 π.μ.\nΣύσσωμο το Spirto Web Radio σε ευχαριστεί για την αναφορά και τα καλά σου λόγια...\n( την επιταγή όπως συμφωνήσαμε,τον κρατάμε τον λόγο μας εμείς...)\nΜία μικρή διόρθωση,είμαστε www.spirtowebradio.com και όχι gr\nΕπίσης ,θα έρθεις να πιούμε καφέ και να πάρεις εκείνο το ρημαδιακό το τζάκι που κέρδισες τη Πρωτοχρονιά ή θα το ανάψω στο στούντιο,γιατί κάτι κρυάκια πιάσανε τελευταία...)\nΦιλιά πολλά πολλά και SpIrto-ζικα...-:))\nασωτος γιος Τρί Φεβ 19, 12:37:00 π.μ.\nα ναιθελω να ρθω να παρω το δωρακι μου αλαλ με τοσα που εζησα το διμηνο , μη με μαλώνετε\nθα ρθω! φιλια πολλά\nΜαίρη (Ginger) Πέμ Φεβ 21, 05:39:00 μ.μ.\nοχι γιατι αν δε σου αρεσει το ρημαδιακο το εχω βαλει στο ματι και κλαιω απο τοτε που δεν το κερδισα εγω..................\nSpIrToKoYto Πέμ Φεβ 21, 10:21:00 μ.μ.\n@ Ασωτούλη....εντάξει, σε συμπονώ και σε περιμένω...\n@ Τζιντζερ,έτσι μπράβο...εκβίασέ τον...λολ\nMaNTaRiNi Τρί Φεβ 19, 12:18:00 π.μ.\nΑγάθονας και Κόζα Μόστρα... και εγώ αυτούς ήθελα!\nΦιλιά Πολλά ασωτέ μου!\nασωτος γιος Τρί Φεβ 19, 12:38:00 π.μ.\nαγαθωνας και ξερο ψωμί!!!\nασωτος γιος Τρί Φεβ 19, 01:31:00 μ.μ.\nαπλα ενημερωνω οτι εχω σβησει ολα τα ανωνυμα υβριστικα σχολια και ενα σχολιο μπλογκερ που εγραφε υποτιμητικα για καποια μολογκερ\nΜαίρη (Ginger) Πέμ Φεβ 21, 05:38:00 μ.μ.\nωχ μη μου πεις πως εφτασαν ως εδω για να με βρισουν. Γιατι εχω κατι ασπονδους δωθε κειθε. Αλλα μη τα σβυνεις γιατι μετα λενε χειροτερα. Οτι γραφουν οι σχολιαστες σου δεν αντιπροσωπευουν εσενα. Δουλεια δεν εχουν παντως μου φαινεται.\nevonita Τετ Φεβ 20, 12:02:00 π.μ.\nκι εγώ ιντερνετικά ακούω intersonik!!! :) βγήκε τελικά αυτό που είπες στη eurovision!! :)\nLyriel Bee Τετ Φεβ 20, 12:14:00 π.μ.\nΓειά σου ρε άσωτε που κανείς άλλος δε με ενημέρωσε για τη Γιουροβίζιον και παρολίγον να ξεχάσω τελείως μέχρι και την ύπαρξή της! Μου άρεσε πολύ το τραγούδι της Θωμαής που έβαλες εδώ, πάω να ακούσω και τις υποψηφιότητες τώρα στο youtube!\nΦιλιά και μη μασας αν σε βρίζουν, είσαι σταρ φαίνεται κι εσύ χιχιχι ;)


Οι συμβουλές της Bella Hadid για να γίνεις ένα επιτυχημένο supermodel! Πως τα κατάφερε εκείνη; - TLIFE\nΗΟΜΕ Μόδα Οι συμβουλές της Bella Hadid για να γίνεις ένα επιτυχημένο supermodel! Πως τα κατάφερε εκείνη;\nΟι συμβουλές της Bella Hadid για να γίνεις ένα επιτυχημένο supermodel! Πως τα κατάφερε εκείνη;\nΗ Bella Hadid είναι από τα πιο επιτυχημένα supermodels τα τελευταία χρόνια και αναμφισβήτητα η καριέρα της έχει πάρει ανοδική πορεία από τότε που την ανακάλυψαν. Η ίδια δεν λείπει από κανένα catwalk που διοργανώνουν μεγάλοι σχεδιαστές και οίκοι, πρωταγωνιστεί σε πολλές καμπάνιες και εξώφυλλα περιοδικών, έχει γίνει η μούσα για αρκετούς desingers και συμμετέχει σε commercials καλλυντικών, όπως αυτή του οίκου Dior.\nΠοιο είναι το μυστικό της επιτυχίας της λοιπόν; Η ίδια αποκάλυψε πως κατάφερε να επιβιώσει στη βιομηχανία της μόδας και δίνει σημαντικά tips για τα κορίτσια που θέλουν να ακολουθήσουν το ίδιο επάγγελμα.\nΓια την ακρίβεια δήλωσε στην Teen Vogue: “Η πιο σημαντική συμβουλή είναι να είσαι αυθεντική και να μην μιμείσαι κανέναν. Μπορεί να ακούγεται “cliché” αλλά είναι πολύ σημαντικό να είσαι ο εαυτός σου γιατί μόνο έτσι θα ξεχωρίσεις. Πολλές φορές οι άνθρωποι της μόδας θέλουν να σε βάλουν σε “κουτιά”, αλλά μην το δεχτείς ποτέ. Είσαι αυτό που είσαι!”.\nΤο supermodel συμπλήρωσε: “Δεν χρειάζεται να είσαι τέλεια για να πετύχεις στο χώρο. Δεν είναι απαραίτητο να περπατάς φανταστικά για να σε προσέξουν. Το πιο σημαντικό είναι οι σχέσεις που αναπτύσσεις με τους άλλους. Το παν είναι η ευγένεια, να είσαι τυπική και υπεύθυνη. Όλα αυτά σε συνδυασμό με την σκληρή δουλειά θα αποδώσουν καρπούς”.\nΕντάξει, ωραία τα είπε η Βella αλλά μην ξεχνάμε ότι από πίσω της κρύβεται η momanager της Yolanda Hadid που έχει παίξει καθοριστικό ρόλο στην καριέρα της, όπως και στη σημαντική πορεία που έχει η Gigi στο modeling.


Πώς να πάω στο προορισμό Rruga Sauku στη πόλη Tiranë με Λεωφορείο?\nRruga Sauku, Tiranë\nΠώς να πάω στο προορισμό Rruga Sauku στη πόλη Tiranë με Λεωφορείο;\nΔείτε το Rruga Sauku, Tiranë, στον χάρτη\nΟδηγίες προς το προορισμό Rruga Sauku (Tiranë) με τη δημόσια συγκοινωνία\nΟι ακόλουθες γραμμές συγκοινωνίας έχουν διαδρομές που περνούν κοντά Rruga Sauku\nΠώς να πάω στο προορισμό Rruga Sauku με Λεωφορείο?\nΣταθμοί Λεωφορείο κοντά σε Rruga Sauku στη πόλη Tiranë\nΓραμμές Λεωφορείο προς Rruga Sauku στη πόλη Tiranë\nΟδηγίες από Rruga Sauku σε Tiranë προς δημοφιλή μέρη:\nΑπό Rruga Sauku προς Μανάβικο\nΑπό Rruga Sauku προς Εμπορικός χώρος\nΑπό Rruga Sauku προς Καφετέρια\nΑπό Rruga Sauku προς Λυκείο\nΑπό Rruga Sauku προς Σχολείο\nΑπό Rruga Sauku προς Εμπορικό κέντρο\nΑπό Rruga Sauku προς Πανεπιστήμιο\nΑπό Rruga Sauku προς Αεροδρόμιο\nΑπό Rruga Sauku προς Νοσοκομείο\nΑπό Rruga Sauku προς Στάδιο\nΠοιοι είναι οι πιο κοντινοί σταθμοί προς Rruga Sauku;\nΟι πιο κοντινοί σταθμοί προς Rruga Sauku είναι:\nΠοιες γραμμές Λεωφορείο σταματάνε κοντά στο προορισμό Rruga Sauku;\nΑυτές οι γραμμές Λεωφορείο σταματάνε κοντά στο προορισμό Rruga Sauku: L6.\nΠόσο μακριά είναι ο/η λεωφορείο στάση από Rruga Sauku στην πόλη Tiranë;\nΟ πλησιέστερος λεωφορείο στάση προς Rruga Sauku στην Tiranë είναι 3 λεπ με τα πόδια.\nΠοιος είναι ο πλησιέστερος / η λεωφορείο στάση προς Rruga Sauku στην πόλη Tiranë;\nΟ Rruga Spahiu στάση είναι ο πλησιέστερος /η προς Rruga Sauku στην πόλη Tiranë.\nΤι ώρα είναι το πρώτο Λεωφορείο στο σημείο Rruga Sauku στη πόλη Tiranë;\nΗ L6 είναι το πρώτο Λεωφορείο που πηγαίνει στο σημείο Rruga Sauku στη πόλη Tiranë. Σταματάει κοντά στις 5:31 ΠΜ.\nΤι ώρα είναι το τελευταίο Λεωφορείο προς Rruga Sauku στη πόλη Tiranë;\nΗ L6 είναι το τελευταίο Λεωφορείο που πηγαίνει Rruga Sauku στη πόλη Tiranë. Σταματάει κοντά στις 11:59 ΜΜ.\nΔημόσια Συγκοινωνία προς Rruga Sauku στη πόλη Tiranë\nΠώς να φτάσετε Rruga Sauku στη πόλη Tiranë, Albania;\nΕίναι εύκολο με το Moovit. Πληκτρολογήστε τη διεύθυνση του δρόμου σας και ο εντοπιστής διαδρομής του Moovit θα εντοπίσει τον πιο γρήγορο τρόπο για να φτάσετε εκεί! Δεν είστε σίγουροι πού να αποβιβαστείτε στο δρόμο; Κατεβάστε το Moovit App για να βρείτε ζωντανές οδηγίες (συμπεριλαμβανομένου του πού θα κατεβείτε στο δρόμο Rruga Sauku), δείτε τα ωράρια και λάβετε τους εκτιμώμενους χρόνους άφιξης για τις αγαπημένες σας γραμμές γραμμές Λεωφορείο.\nΨάχνετε για την πλησιέστερη στάση ή σταθμό στο δρόμο Rruga Sauku; Δείτε τη λίστα των κοντινότερων στάσεων που είναι διαθέσιμες στον προορισμό σας: Rruga Spahiu.\nΜπορείτε επίσης να φτάσετε Rruga Sauku με Λεωφορείο. Αυτές είναι οι γραμμές και οι διαδρομές που έχουν στάσεις κοντά - (Λεωφορείο) L6\nΚάνουμε εύκολη τη μετακίνηση με τη δημόσια συγκοινωνία προς Rruga Sauku, για αυτό πάνω από 930 εκατομμύρια χρήστες, συμπεριλαμβανομένων των χρηστών στην πόλη Tiranë εμπιστεύονται το Moovit ως την καλύτερη εφαρμογή για τη δημόσια συγκοινωνία.\nΠλησιέστερα αξιοθέατα γύρω από Rruga Sauku στη πόλη Tiranë\nFarmaci, Ali Shefqeti\nΓραμμές δημόσιας συγκοινωνίας με σταθμούς πιο κοντά σε Rruga Sauku στη πόλη Tiranë\nΓραμμές Λεωφορείο με σταθμούς πιο κοντά σε Rruga Sauku στη πόλη Tiranë\nΠιο εύκολο να φτάσετε Rruga Sauku με την εφαρμογή!


Γράμμα από Αμερική, από τον κορυφαίο επιστήμονα Γιώργο Παυλάκη: Θα φιλιόμαστε το καλοκαίρι - Ο Περίγυρος της Κινηματογραφικής Λέσχης Άνδρου\nΜε λίγο μυαλό, με σωστή συμμόρφωση και κοινωνική υπευθυνότητα απ’ όλους, . Προς το παρόν τήρηση αυστηρής καραντίνας και όχι κομπίνες, μάσκες παντού, απόσταση και πλύσιμο.\nΛίνα, συχνά ανταλλάξαμε τα λόγια του τροβαδούρου της γενιάς μου, που ήταν προφητικά για αυτό τον δύσκολο χειμώνα, που πρέπει να πηδήξουμε. Τον πρόβλεψα δύσκολο, και βγήκε ακόμα δυσκολότερος.\nΉλπιζε σε ένα θαύμα που θα ακύρωνε την φυσική κατάληξη, το τσουνάμι που ήρθε!\nΑλλά και στις πιο ζοφερές περιόδους, υπάρχουν ελπίδες. Αυτό μου θύμισε μια άλλη ζοφερή περίοδο όπου δυο φωτεινές Ελληνίδες, Ιωάννα Καρυστιάνη και Λίνα Νικολακοπούλου έδωσαν ελπίδα και γραμμή, μια ακτίνα… Δεν είναι τυχαίο ότι η Ιωάννα ήταν παρούσα σε όλους τους αγώνες. Ο Σαββόπουλος τις έκανε τραγούδι ελπίδας, φως στο σκοτάδι.\nΓιώργος Παυλάκης Ιωάννα Καρυστιάνη ΚΟΡΟΝΟΪΟΣ


Αρχαιρεσίες στο Σωματείο Εστίασης | Εφημερίδα Πρωινή\nΤην ερχόμενη Τετάρτη 11 Νοεμβρίου του 2020 θα διεξαχθούν οι εκλογές για την ανάδειξη νέου Διοικητικού Συμβουλίου στον «Διόνυσο Πύργου», το σωματείο που εκπροσωπεί τους επαγγελματίες της εστίασης.\nΧθες έγινε ένας σύντομος απολογισμό από την προσωρινή διοίκηση, κατά τη διάρκεια της οποίας ο κ. Μπούκλης τόνισε πως η ίδρυση του σωματείου έχει βοηθήσει καθοριστικά στο να ακουστεί η φωνή του κλάδου και να αποκτήσει λόγο και συνεργασία με τους φορείς που λαμβάνουν αποφάσεις.\nΓια τον λόγο αυτό ζήτησε να υπάρξει μαζική συμμετοχή στις εκλογές, αφού χθες θα μπορούσαν να ήταν περισσότεροι στην πρώτη συγκεντρωση.\n« Παραμένουν στο Κατάκολο\nΣτην Ηλεία αύριο ο Αραχωβίτης »


Νέες Συστάσεις της EFSA για την εισαγωγή στερεών τροφών στα βρέφη (διάβασε μαμά!) - Φάε Παιδί Μου\nΗ Ευρωπαϊκή Αρχή για την Ασφάλεια των Τροφίμων (EFSA) εξέδωσε στις 12 Σεπτεμβρίου 2019 νέες συστάσεις αναφορικά με την εισαγωγή των συμπληρωματικών τροφών στη διατροφή του βρέφους. Η EFSA, μετά από αίτημα της Ευρωπαϊκής Επιτροπής, αναθεώρησε τη γνωμοδότησή της του 2009 όσον αφορά την ηλικία της εισαγωγής των στερεών τροφών. Το κατάλληλο ηλικιακό εύρος αξιολογήθηκε λαμβάνοντας υπόψη τις επιπτώσεις στην υγεία, τις διατροφικές πτυχές και την ανάπτυξη των βρεφών και εξαρτάται από τα χαρακτηριστικά και την ανάπτυξη του κάθε βρέφους.\nΤα σημαντικότερα σημεία των συστάσεων:\nΓια διατροφικούς λόγους, η πλειοψηφία των βρεφών χρειάζεται συμπληρωματικές τροφές περίπου από την ηλικία των 6 μηνών. Βρέφη που διατρέχουν κίνδυνο ανεπάρκειας σιδήρου (όπως αποκλειστικώς θηλάζοντα βρέφη γεννημένα από μητέρες με χαμηλή περιεκτικότητα σε σίδηρο ή με πρόωρη απολίνωση του ομφάλιου λώρου (<1 λεπτό μετά τη γέννηση) ή γεννημένα πρόωρα ή γεννημένα σε μικρή ηλικία κύησης ή με υψηλή ταχύτητα ανάπτυξης) μπορούν να επωφεληθούν από την πρόωρη εισαγωγή συμπληρωματικών τροφών που αποτελούν σημαντικές πηγές σιδήρου, όπως το κρέας και το ψάρι.\nΟι πρώιμες αναπτυξιακές δεξιότητες που σχετίζονται με την κατανάλωση τροφών μπορούν να παρατηρηθούν μεταξύ 3 και 4 μηνών. Οι δεξιότητες για κατανάλωση τροφών με δάκτυλα μπορούν να παρατηρηθούν σε μερικά βρέφη στους 4 μήνες, αλλά συχνότερα στους 5-7 μήνες. Το γεγονός όμως ότι ένα βρέφος μπορεί να είναι έτοιμο από μια νευροαναπτυξιακή προοπτική να προχωρήσει σε μια πιο διαφοροποιημένη διατροφή πριν από την ηλικία των 6 μηνών δεν σημαίνει ότι υπάρχει ανάγκη να εισαχθούν οι συμπληρωματικές τροφές πριν από αυτή την ηλικία.\nΑναφορικά με τον κίνδυνο ανάπτυξης ατοπικών ασθενειών, δεν υπάρχει λόγος να αναβληθεί η εισαγωγή δυνητικά αλλεργιογόνων τροφίμων (αυγών, δημητριακών, ψαριών και ξηρών καρπών) σε μια μεταγενέστερη ηλικία από εκείνη των υπόλοιπων τροφών. Όσον αφορά τον κίνδυνο της κοιλιοκάκης, η γλουτένη μπορεί να εισαχθεί μαζί με τις υπόλοιπες τροφές και δεν χρειάζεται να καθυστερήσει η εισαγωγή της.\nΟι συστάσεις αυτές συνάδουν και με τις πρόσφατες συστάσεις του ελληνικού Υπουργείου Υγείας που επισημαίνουν την αξία του αποκλειστικού θηλασμού έως τους 6 μήνες, την έγκαιρη εισαγωγή τροφών που αποτελούν πλούσιες πηγές σιδήρου και την εισαγωγή όλων των τροφών, ακόμα και των κοινών αλλεργιογόνων και των τροφίμων με γλουτένη.\nΜπορείτε να διαβάσετε τις συστάσεις του ελληνικού Υπουργείου Υγείας ΕΔΩ\nΜπορείτε να διαβάσετε τις πρόσφατες συστάσεις της EFSA ΕΔΩ


Αντεργατικό νομοσχέδιο | Χαρά Καφαντάρη\nΕκεί που μας χρωστούσαν… Παραδοξολογίες και επίθεση στον ΣΥΡΙΖΑ για τα δάνεια ΝΔ και ΚΙΝΑΛ\nΗ Χαρά Καφαντάρη, Βουλευτής Δυτικής Αθήνας και Αν. Τομεάρχης Πολιτικής Προστασίας της ΚΟ ΣΥΡΙΖΑ – Προοδευτική Συμμαχία, την Παρασκευή 11/06/2021,στην εκπομπή «Παρεμβάσεις» στο Blue Sky.\nΟ Πρόεδρος της Βουλής φίμωσε τον Αρχηγό της Αξιωματικής Αντιπολίτευσης. Θλιβερή μέρα για τα κοινοβουλευτικά δρώμενα, θλιβερή μέρα για το ναό της δημοκρατίας.\nΣαν σήμερα, 11 Ιουνίου, το 2013 ο Σαμαράς έκλεισε την ΕΡΤ. Και σήμερα, 11 Ιουνίου του 2021, ο Πρόεδρος της Βουλής φίμωσε τον Αρχηγό της Αξιωματικής Αντιπολίτευσης. Θλιβερή μέρα για τα κοινοβουλευτικά δρώμενα, θλιβερή μέρα για το ναό της δημοκρατίας. Από την εμπειρία μου ως Βουλευτής από το 2012, διατελέσασα και Πρόεδρος Επιτροπής της Βουλής, γνωρίζω ότι δύναται, βάσει του Κανονισμού της Βουλής, να τοποθετηθεί πολιτικός αρχηγός τόσο στις Επιτροπές όσο και κατά τη συζήτηση Επίκαιρης Επερώτησης. Ο Πρόεδρος της Βουλής, εφόσον χαίρει ευρείας αποδοχής από το Βουλευτικό Σώμα, μάλιστα στηρίχθηκε από τον ΣΥΡΙΖΑ για την εκλογή του, πρέπει να λειτουργεί αντίστοιχα. Το σημερινό συμβάν είναι ένα γκρίζο σημείο.\nΚίνδυνος για την α’ κατοικία των πολιτών, τη στιγμή που η ΝΔ αυξάνει τα χρέη της εις βάρος των Ελλήνων φορολογούμενων.\nΈνα από τα καθημερινά προβλήματα των πολιτών είναι ο κίνδυνος για κάθε οφειλέτη να χάσει και την α’ κατοικία του, εξαιτίας του πτωχευτικού νόμου που ψήφισε η ΝΔ, φέρνοντας πτώχευση όχι μόνο επιχειρήσεων αλλά και φυσικών προσώπων. Από την άλλη τα χρέη της ΝΔ αυξάνουν – επί Κυριάκου Μητσοτάκη αυξήθηκαν κατά 118εκατομμύρια – και είναι πολύ αφελές να χρησιμοποιούν ως δικαιολογία του τόκους. Αν δεν είσαι στρατηγικός κακοπληρωτής, χρέος και τόκοι μειώνονται. Η ΝΔ απολαμβάνοντας ασυλία, αυξάνει τα χρέη της εις βάρος των Ελλήνων φορολογούμενων. Μην ξεχνάμε και την υπόθεση του Κήρυκα Χανίων.\nΠρόταση Νόμου από τον ΣΥΡΙΖΑ – Προοδευτική Συμμαχία για την οικονομική εξυγίανση των πολιτικών κομμάτων.\nΗ Κυβέρνηση δεν πείθει ούτε τους συνδικαλιστές της. Η μάχη ενάντια στο νομοσχέδιο – έκτρωμα για τα εργασιακά θα συνεχιστεί.\nFiled under ΕΠΙΚΑΙΡΟΤΗΤΑ, ΕΠΙΚΟΙΝΩΝΙΑ, ΚΟΙΝΩΝΙΑ, ΤΡΑΠΕΖΕΣ, VIDEO Tagged with χρέη κομμάτων, Αντεργατικό νομοσχέδιο, Χαρά Καφαντάρη, α' κατοικία\nΌποιες εκσυγχρονιστικές ρυθμίσεις δεν μπορούν να αλλάξουν το χαρακτήρα του «νομοθετικού εκτρώματος» του εργασιακού νομοσχεδίου\nΗ Χαρά Καφαντάρη, Βουλευτής Δυτικής Αθήνας και Αν. Τομεάρχης Πολιτικής Προστασίας της ΚΟ ΣΥΡΙΖΑ – Προοδευτική Συμμαχία, χθες 04/06/2021 στην εκπομπή «Επί του Πιεστηρίου» στο Kontra Channel, τόνισε:\nΗ καθεστωτική αντίληψη της Κυβέρνησης συνεχίζεται και με το εργασιακό νομοσχέδιο. Δεν δείχνει πρόθυμη να λάβει υπόψη τις παρατηρήσεις των φορέων και τις αντιδράσεις του κόσμου.\nΈχει γίνει ευρύς δημόσιος διάλογος εδώ και ενάμιση μήνα περίπου για το ν/σ Εργασίας. Πιστεύω ότι η φιλοσοφία του δεν έχει αλλάξει. Είναι σημαντική η 2η συνεδρίαση της Επιτροπής όπου θα γίνει ακρόαση εξωκοινοβουλευτικών φορέων. Το θέμα είναι, όμως, αν η Κυβέρνηση θα λάβει υπόψη τις παρατηρήσεις τους. Μέχρι τώρα δεν έχει δείξει ότι υπολογίζει τις αντιδράσεις του κόσμου, παράδειγμα το πρόσφατο νομοσχέδιο για τη συνεπιμέλεια, στο οποίο η πλειοψηφία των φορέων ήταν αντίθετη.\nΥπάρχουν ρυθμίσεις θετικές και εκσυγχρονιστικές. Υπάρχουν για να εξωραΐσουν αυτό το νομοθετικό έκτρωμα που θα αποτελέσει το ξεθεμελίωμα των εργασιακών δικαιωμάτων και ένα καινούριο εργατικό δίκαιο.\nΕίναι πολύ σημαντική μάχη και για τον ΣΥΡΙΖΑ – Προοδευτική Συμμαχία και για τους εργαζόμενους και συνολικά για την επιχειρηματικότητα που φορείς της έχουν εκφράσει σοβαρές αντιρρήσεις για το συγκεκριμένο σχέδιο νόμου. Ρίξαμε μεγάλο βάρος στην ενημέρωση του κόσμου και οι συγκεντρώσεις της Πρωτομαγιάς μέσα στις ιδιαίτερες συνθήκες της πανδημίας, ήταν η αρχή του αγώνα. Γιατί, μην ξεχνάμε τι έρχεται με αυτό το νομοσχέδιο: Κατάργηση συλλογικών συμβάσεων, ισότιμη αντιμετώπιση εργαζόμενου και εργοδότη όσον αφορά στη διαπραγμάτευση – διευθέτηση του χρόνου εργασίας. Το νομοσχέδιο οδηγεί σε αύξηση της ανεργίας.\nΗ ΝΔ κατήργησε όσες «ασφαλιστικές δικλείδες» για την προστασία των εργαζομένων νομοθέτησε ο ΣΥΡΙΖΑ.\nΕπί ΣΥΡΙΖΑ, μετά τη μνημονιακή περίοδο, διασφαλίστηκαν οι εργολαβικοί εργαζόμενοι, οι υπερωρίες δηλώνονταν προκαταβολικά και υποχρεωτικά στην ΕΡΓΑΝΗ από τον εργοδότη, αναβαθμίστηκε το Σώμα Επιθεωρητών Εργασίας, ψηφίστηκε νόμος για τη δικαιολόγηση της απόλυσης. Η ΝΔ στους δύο πρώτους μήνες ανάληψης της εξουσίας κατήργησε όσες «ασφαλιστικές δικλείδες» είχαμε νομοθετήσει. Ενώ, όσον αφορά στο σαθρό επιχείρημα της ΝΔ για τη διευθέτηση εργασίας που έγινε το 2018, επί ΣΥΡΙΖΑ, να υπογραμμιστεί ότι έγινε σε ορισμένους κλάδους (ξενοδοχοϋπάλληλοι, τουρισμός), με συμμετοχή των κοινωνικών εταίρων (εργαζόμενοι, εργοδότες) και απόφαση Ανώτερου Συμβούλιου εργασίας στο Υπουργείο Εργασίας. Όχι μεταξύ εργοδότη και εργαζόμενου ατομικά.\n«Η εγκληματικότητα δεν είναι πρόβλημα των πολιτών αφού οι εγκληματίες «ξέρουν καλό σημάδι»!\nΜε μία βόλτα στις γειτονιές της Αθήνας μπορεί να γίνει κατανοητό το πώς αισθάνονται οι πολίτες, όταν υπάρχει τέτοια έξαρση της βαριάς εγκληματικότητας. Κυκλοφορείς στο δρόμο και μπορεί να φας καμιά αδέσποτη! Βέβαια, γνωστός δημοσιογράφος και υπέρμαχος της κυβερνητικής πολιτικής, μας ενημέρωσε ότι οι εγκληματίες ξέρουν καλό σημάδι! Ταυτόχρονα, ο Υπ. Προστασίας του Πολίτη, κ. Χρυσοχοΐδης, δηλώνει ότι αυτή η εγκληματικότητα δεν είναι πρόβλημα που αφορά τους πολίτες… Η Κυβέρνηση οφείλει να μεριμνήσει σοβαρά για την ασφάλεια του πολίτη. Είναι γνωστό ότι αυτή τη στιγμή τα Αστυνομικά Τμήματα είναι αποδυναμωμένα.\nFiled under ΕΠΙΚΑΙΡΟΤΗΤΑ, ΕΠΙΚΟΙΝΩΝΙΑ, ΚΟΙΝΩΝΙΑ, ΠΟΛΙΤΙΚΗ ΠΡΟΣΤΑΣΙΑ, VIDEO Tagged with Αντεργατικό νομοσχέδιο, Εγκληματικότητα, Πολιτική Προστασία, Χαρά Καφαντάρη


OCGR XML – Τεχνικές πληροφορίες + Υποστήριξη | Bot-O-Wiki (Manual)\n/Eshop - Opencart Manual / Modules/Extensions / OCGR XML (Skroutz / Bestprice / Fashionbay / Ntynomai κλπ) / OCGR XML – Τεχνικές πληροφορίες + Υποστήριξη\nΤο extension δε χρειάζεται κάτι ιδιαίτερο για να λειτουργήσει. Οι πόροι που χρειάζεται είναι ανάλογοι με τον όγκο πληροφοριών (προϊόντα και κατηγορίες) που υπάρχουν και εξάγονται στο xml. Μετά από ελέγχους, για κάθε 5000 προϊόντα το xml χρειάζεται περίπου 128mb RAM διαθέσιμα στην PHP (memory_limit στο php.ini).\nΕπίσης το php timeout θα πρέπει να είναι μεγαλύτερο από 300 δευτερόλεπτα (5 λεπτά)\nΕγκατάσταση από εμάς\nΗ εγκατάσταση από την ομάδα μας αφορά την εγκατάσταση του extension μέσω FTP στο ηλ. κατάστημα σας, όχι την αίτηση σας στο skroutz.gr / bestprice.gr ή άλλο πάροχο.\nΈξτρα κατασκευές στο extension από εμάς\nΠροσφέρουμε κάποια έξτρα για το extension μας. Κάποια από αυτά τα έξτρα περιγράφονται παρακάτω:\nΞεχωριστές εικόνες στις επιλογές των προϊόντων. Μπορείτε να έχετε διαφορετικές εικόνες για κάθε επιλογή προϊόντος. Εμείς αναλαμβάνουμε την κατασκευή του extension έτσι ώστε να φορτώνει τις έξτρα εικόνες και όχι τις κεντρικές εικόνες του προϊόντος.\nCustom εργασίες στο extension. Μπορούμε να κάνουμε κάποιες αλλαγές για εσάς, όπως να προσθέσουμε κάποια έξτρα tags κωδικών ή πληροφοριών που μπορεί ο πάροχος σας να χρειάζεται. Φυσικά η πληροφορία αυτή πρέπει να υπάρχει μέσα στη βάση σας ήδη και όχι να είναι από τρίτη πηγή δεδομένων. Επίσης το κόστος των εργασιών αυτών αφορά μία αλλαγή. Εάν θέλετε πολλαπλές αλλαγές θα πρέπει να επικοινωνήσετε με το τμήμα υποστήριξης μας.\nΔωρεάν αναβαθμίσεις και έξτρα υποστήριξη. Το extension μας έχει υποστήριξη μέχρι και την 1η σωστή του λειτουργία με τον πάροχο σας. Εάν πχ θέλετε να συνδέσετε το κατάστημα σας με το skroutz, παρέχουμε δωρεάν email υποστήριξη στην οποία θα σας βοηθήσουμε να ολοκληρώσετε τα βήματα που χρειάζονται. Μόλις βγείτε live, οποιαδήποτε έξτρα βοήθεια ή αλλαγή, για παράδειγμα, κάνατε αναβάθμιση τον σερβερ σας σε νέα PHP ή έχετε άλλα δεδομένα από τους προμηθευτές σας πλέον, θα μπορούμε να σας βοηθήσουμε αλλά με έξτρα χρέωση ισάξια ή μεγαλύτερη το κόστους του extension. Μεγαλύτερο κόστος θα υπάρξει εάν ζητήσετε αλλαγή που δεν περιλαμβάνεται στην λειτουργία του xml. Ένα παράδειγμα είναι να υποστηρίξουμε κάποιον πάροχο xml που δεν υποστηρίζουμε ήδη.\nΠοιες υπηρεσίες υποστηρίζονται;\nskroutz.gr και bestprice.gr. Το ίδιο xml όμως μπορείτε να το δώσετε και σε άλλους παρόχους όπως το snif.gr και το ntynomai.gr.


Πώς αντιδρά η Ευρώπη μετά το «ναι» στο δημοψήφισμα ~ SotiraNews\nΠώς αντιδρά η Ευρώπη μετά το «ναι» στο δημοψήφισμα\nΗ Ευρώπη κάνει μουδιασμένη τα πρώτα της σχόλια μετά την επικράτηση του «ναι» στο δημοψήφισμα και ενώ η Τουρκία φαίνεται να διχάζεται.\nΟ πρόεδρος της Συμμαχίας Φιλελευθέρων και Δημοκρατών για την Ευρώπη Γκι Φερχόφσταντ σε ανάρτησή του στο Twitter σχολίασε την οριακή επικράτηση του «ναι». Ο Φερχόφσταντ εξέφρασε την άποψη ότι εάν ο Ερντογάν επιμείνει στις απόψεις περί συνταγματικής αναθεώρησης, τότε η ΕΕ θα πρέπει να διακόψει τις όποιες ενταξιακές διαπραγματεύσεις με την Τουρκία.\nΝα σκεφτεί σοβαρά η τουρκική ηγεσία τα επόμενα βήματά της επισήμανε το Συμβούλιο της Ευρώπης, δεδομένης της μικρής διαφοράς στο αποτέλεσμα του δημοψηφίσματος για την ενίσχυση των εξουσιών του προέδρου Ρετζέπ Ταγίπ Ερντογάν.\n«Το εκλογικό σώμα της Τουρκίας ψήφισε για τη συνταγματική αναθεώρηση. Μπροστά στη μικρή διαφορά που καταγράφηκε στο αποτέλεσμα η τουρκική ηγεσία πρέπει να εξετάσει με προσοχή τα επόμενα βήματά της» σημείωσε ο γενικός γραμματέας του Συμβουλίου της Ευρώπης Θόρμπγιερν Γιάγκλαντ σε μια ανακοίνωση, που μετέδωσε το Reuters.\nΨυχραιμία συνέστησε ο υπουργός Εξωτερικών της Γερμανίας Ζίγκμαρ Γκάμπριελ. «Φαίνεται πως το αποτέλεσμα θα είναι αμφίρροπο, όπως αναμενόταν. Όποιο κι αν είναι τελικά το αποτέλεσμα της ψήφου των Τούρκων πολιτών, θα ήταν καλό να παραμείνουμε ψύχραιμοι και να προχωρήσουμε με λογικό και συνετό τρόπο. Είναι καλό που η προεκλογική εκστρατεία, που διεξήχθη σε τόσο πικρό κλίμα, ακόμα κι εδώ στη Γερμανία, έχει πλέον τελειώσει» υπογράμμισε.\n«Τώρα που η Τουρκία έχει προφανώς πάρει λάθος δρόμο όσον αφορά την ευρωπαϊκή άποψη, πρέπει να επανεκτιμήσουμε τη σχέση μας, και συγκεκριμένα αυτό σημαίνει ότι οι ενταξιακές συνομιλίες της ΕΕ με την Τουρκία τις οποίες διεξάγουμε ακόμη δεν μπορούν πλέον να συνεχίζονται» είπε ο ο επικεφαλής του Ευρωπαϊκού Λαϊκού Κόμματος στο Ευρωπαϊκό Κοινοβούλιο Μάνφρεντ Βέμπερ.\n«Εμείς επιθυμούμε να επικρατήσει ομαλότητα στην Τουρκία, ώστε να ληφθούν οι αποφάσεις που πρέπει, για το Κυπριακό», δήλωσε ο Κύπριος κυβερνητικός εκπρόσωπος Νίκος Χριστοδουλίδης.\nΣτην Αθήνα η πρώτη αντίδραση ήταν από το Ποτάμι. «Ελπίζουμε να μην διολισθήσει σε πιο αυταρχικές μορφές διακυβέρνησης αλλά προς όφελος της ειρήνης και της σταθερότητας στην περιοχή» σημείωναν συνεργάτες του Σταύρου Θεοδωράκη.\n«Προσβλέπουμε σε μια Τουρκία που θα συμβάλλει στη σταθερότητα και στην ειρήνη στην περιοχή μας, προσβλέπουμε σε μια Τουρκία που, όχι μόνον θα διατηρήσει, αλλά και θα μπορέσει να ενισχύσει τους δεσμούς της με την Ευρώπη» σημείωσε ο τομεάρχης Εξωτερικών της Νέας Δημοκρατίας Γιώργος Κουμουτσάκος.\nPosted in: Ειδήσεις, Ευρώπη, Κόσμος, Τουρκία


10+1 Αξιοθέατα του Τιρόλ που πρέπει να επισκεφτείτε!\nΤο Τιρόλ (η αλλιώς Τιρόλο) εκτός από αγαπημένος προορισμός για Σκι με εκπληκτικά φυσικά αξιοθέατα, είναι επίσης πλούσιο σε πολιτισμό. Σε αυτήν την λίστα θα βρείτε τα 10+1 κορυφαία πολιτιστικά αξιοθέατα, που μπορείτε να επισκεφτείτε την επόμενη φορά που θα επισκεφθείτε την καρδιά των Άλπεων!\n10. Υπαίθριο μουσείο στο Κράμσαχ\nΠεριηγηθείτε στο μοναδικό μουσείο Tirol Farmstead στο Kramsach και δείτε πως ήταν μια ιστορική αγροικία στα βουνά του Tirol. Οι 14 αυθεντικές αγροικίες από όλα τα μέρη και τις κοιλάδες του Τιρόλου έχουν διατηρηθεί σχολαστικά και αποκατασταθεί για να τις απολαύσουν οι μελλοντικές γενιές.\nΚράμσαχ Μουσείο ©Alpbachtal Seenland Tourismus / Grießenböck Ganrielle\n9. Τα αργυρορυχεία του Schwaz\nΟ υπόγειος κόσμος γεμάτος με μυστικά\nΤο ιστορικό ορυχείο ασημιού του Schwaz είναι μια απαράμιλλη "υπόγεια περιπέτεια": απολαύστε ένα συναρπαστικό ταξίδι πίσω στο στο χρόνο. Η ιστορία και η σύγχρονη τεχνολογία αποτελούν τα βασικά στοιχεία της περιοδείας των 90 λεπτών, δημιουργώντας μια αξέχαστη και συναρπαστική εμπειρία.\nΑργυρορυχείο ©Tirol Werbung-Aichner Bernhard\n8. Παλάτι Ambrass\nΤο σπίτι των Αψβούργων\nΠάνω από το Ίνσμπρουκ, το όμορφα διατηρημένο ρομαντικό αναγεννησιακό κάστρο Ambras, περιλαμβάνει την παλαιότερη συλλογή έργων τέχνης και οπλοποιών της Ευρώπης, την Ισπανική αίθουσα και μία αίθυοσα με πίνακες.\nΠαλάτι Άμπρας / Ίνσμπρουκ\n7.Μουσεία Tirol Panorama & Kaiserjägermuseum\nΗ Ιστορία του Τιρόλ\nΣτον ιστορικό λόφο Μπεργκίζελ, το νέο Μουσείο Tirol Panorama & Kaiserjäger αναφέρετε στις ιστορίες του Tirol αλλά κυρίως στις ηρωικές μάχες των Τυρολέζων αγροτών που αγωνίστηκαν για να υπερασπιστούν την πατρίδα τους ενάντια στις ανώτερες δυνάμεις των Γάλλων και των Βαυαρών. Στο μουσείο θα μείνετε έκπληκτοι με τον γιγαντιαίο πανοραμικό πίνακα ζωγραφικής 100τμ. Αυτή η περίφημη ελαιογραφία χρονολογείται στα τέλη του 19ου αιώνα και απεικονίζει την Τρίτη Μάχη του Bergisel του 1809.\nΜουσείο Panorama Tirol\nΈνα αθλητικό και αρχιτεκτονικό αξιοθέατο\nΤο θεαματικό Ολυμπιακό στάδιο άλματος σκι του Bergisel, σχεδιασμένο από τον αρχιτέκτονα Zaha Hadid, είναι ένα άλλο αρχιτεκτονικό κόσμημα στην πόλη του Ίνσμπρουκ. Το εστιατόριο προσφέρει εξαιρετική κουζίνα με εκπληκτική, απεριόριστη πανοραμική θέα στο Ίνσμπρουκ.\nΠίστα άλματος Σκι "Bergisel"\n5. Κάστρο του Κούφσταϊν\n800 Χρόνια Ιστορίας\nΣίγουρα αξίζει να το επισκεφθείτε το κάστρο με τους ισχυρούς πύργους του ψηλά πάνω από τη γοητευτική μικρή μεσαιωνική πόλη με το ίδιο όνομα. Μην ξεχάσετε να επισκεφτείτε και το διαδραστικό μουσείο του Κάστρου.\nΦρούριο του Κούφσταϊν\nΗ ποικιλομορφία της πανίδας των Άλπεων\nΔείτε τα περισσότερα από 2.000 ζώα στον ζωολογικό κήπο του Ίνσμπρουκ σε μια ορεινή τοποθεσία αμφιθεατρικά πάνω από την πόλη που τον κάνει έναν από τους πιο ξεχωριστούς ζωολογικούς κήπους που θα συναντήσετε. Στην περιήγηση σας θα διαπιστώσετε ότι τα περισσότερα ζώα βρίσκονται σε ανοικτές περιοχές που προσομοιώνουν το φυσικό τους περιβάλλον.\nΑλπικός Ζωολογικός Κήπος Ίνσμπρουκ\n3. Πεζογέφυρα Highline 179\nΜια γέφυρα προς τον Μεσαίωνα\nΜε ύψος 114 μέτρων, μήκος 406 μέτρων και πλάτος μόλις 1,20 μέτρων - η πεζογέφυρα Highline179 συνδέει το αξιοσημείωτο Κάστρο Ehrenberg με τα ερείπια του ρωμαϊκού φρουρίου Claudia του 17ου αιώνα στην πόλη Reutte. Η γέφυρα δεν ενδύκνειται για άτομα με υψοφοβία, εκείνοι που τολμούν όμως ανταμείβονται με μαγευτικές θέες.\nΠεζογέφυρα Highline 179\n2. Ιστορική παλιά πόλη του Ίνσμπρουκ\nΑρχιτεκτονικά διαμάντια όπως η περίφημη Χρυσή Στέγη, ο Πύργος της Πόλης του Ίνσμπρουκ, και το παλάτι κρύβονται γύρω από κάθε γωνιά της παλιάς πόλης. Θα ενθουσιαστείτε από τα γραφικά σοκάκια και δρόμους και θα απολαύσετε στα διάφορα καφέ την ατμόσφαιρα αυτού του μαγευτικού μεσαιωνικού κέντρου της πόλης.\nΠαλιά πόλη Ίνσμπρουκ\n1. Swarovski Crystal Worlds\nΤο βασίλειο των γιγάντων\nΈνα ταξίδι στο Τιρόλ δεν θα ήταν ολοκληρωμένο χωρίς μια επίσκεψη στους κρυστάλλινους κόσμους τους Swarovski. Ο εκθεσιακός αυτός χώρος βρίσκεται στο Wattens, 13χλμ έξω από το Ίνσμπρουκ και είναι το πιο επισκέψιμο αξιοθέατο της Δυτικής Αυστρίας. Από την ίδρυσή της το 1995, και την επέκταση του το 2015 πάνω από 14 εκατομύρια επισκέπτες έμειναν έκπληκτοι από τις κατασκευές, τα εκθέματα, το πάρκο αλλά κυρίως τον υπόγειο λαβύρινθο όπου οι επισκέπτες μπαίνουν μέσα από το κεφάλι του γίγαντα στην κεντρική αίθουσα.\nBONUS: Μουσείο James Bond\nΤο 007 ELEMENTS άνοιξε τον Ιούλιο του 2018, και πρόκειται για μια κινηματογραφική εγκατάσταση 3.050 μέτρα πάνω από την επιφάνεια της θάλασσας, στην κορυφή του βουνού Gaislachkogl πάνω από το Sölden.\nΜουσείο "007 Elements" © Ötztal Tourismus Fotograf Ricardo Gstrein\nΜουσείο "007 Elements" © Jana Rogers\n#Τιρόλ #Προτάσεις #Ίνσμπρουκ #Μουσείο #Αξιοθέατα


Το παρελθόν δε θα είναι ποτέ πια το ίδιο - ο πυλωρός\nΤο παρελθόν δε θα είναι ποτέ πια το ίδιο\nΕίναι σχεδόν αδύνατο να καταλάβει κανείς το παρελθόν χωρίς να το ερμηνεύσει. Οι χρήσεις των συντάξεων και των φράσεων βλέπετε παράγουν αδικήματα. Θυσιάζουν πράγματα. Τι είχε συμβεί; Ένας συρμός λέξεων δε μπορεί να περιγράψει ένα λαβύρινθο ή μία τιτανομαχία. Η μνήμη είναι λέξεις; Είναι θέμα δικαιοσύνης. Τη σιωπή θα την αδικήσει κάποιος αν την περιγράψει με λόγια. Ή το λάθος. Γιατί είναι το λάθος λάθος; Οι άνθρωποι ξεχνούν για να παραγράψουν αδικήματα. Ή θυμούνται για να μην προκαλέσουν κανένα. Είναι και θέμα ταυτότητας όλο αυτό. Κάποιες μνήμες πρέπει να κρατιούνται ζωντανές. Αλλιώς δεν υπάρχει συνείδηση.\nΤί να πρωτοξεχάσει λοιπόν κανείς και τί να πρωτοθυμηθεί; Έχει παιχτεί το θεατρικό, οι ηθοποιοί έχουν κατεβεί από τη σκηνή και ο λόγος πρέπει να μιλήσει για τα αισθήματα ή την ουσία. Κι ύστερα για τον ίδιο του τον εαυτό. Μία εντύπωση χίλιες εικόνες. Χίλιες εντυπώσεις ένα εκατομμύριο αισθήματα. Η θυσία, ο θύτης, η θύμηση και το θύμα είναι ομόρριζα. Η ικανότητα ότι θυμόμαστε πρόσωπα, πράγματα, τόπους, γεγονότα είναι μύθος. Δε χωράνε όλα. Δεν είμαστε μηχανές. Το παρελθόν μας δεν υπάρχει με τη μορφή αρχειοθετημένων εικόνων: το αναπλάθουμε κάθε φορά που το φέρνουμε στην επιφάνεια. Δεν υπάρχουν εικόνες που έχουμε καταγράψει, εντυπώσει, χαράξει και αποθηκεύσει σε κουτάκια μέσα στο μυαλό μας.\nΠερίεργος ο τρόπος που σχηματίζεται η συνείδηση. Το να αισθάνονται τα λόγια τον εαυτό τους είναι ένα είδος απόδρασης. Αποδράει ο εαυτός μέσα στις μνήμες ή την ιστορία που μεταφέρει. Κι έτσι καμιά φορά η παρέκκλιση ή η λάθος μνήμη γίνεται δημιουργικός απόηχος διαφορετικός του γεγονότος. Ίσως σε αυτόν το χορό οι ασήμαντες κινήσεις που με το βήμα τους θύουν και θύονται να δίνουν την αξία. Γιατί αν το σκεφτεί κανείς δεν υπάρχει και κάτι σημαντικό στην ίδια την επανάληψη του χορού. Όπως και στην αναπαραγωγή, η επανάληψη δε χρειάζεται να γίνει κατανοητή. Αν είναι όντως έτσι κι η παρατήρηση του ασήμαντου είναι σημαντική ,ε, τότε η σημαντικότερη παρατήρηση είναι αυτή της στάσης. Κι ο δρόμος προς το δέος είναι μία αδιάκοπη ακολουθία από μικρούς διακοπτόμενους θανάτους. Σε αυτήν ο θυμός-ψυχή κατά μία έννοια θυσιάζεται κάθε τόσο για να δημιουργήσει έστω και κατά λάθος, ή τουλάχιστον για να παράγει μία διαφορετική αναδίπλωση. Κι ενίοτε να παράγει συνείδηση. Να αντιμετωπίσει το παρελθόν.\nΕίναι όντως έτσι; Δε γνωρίζω, δε θυμάμαι. Ω, μα πόσο ακατάληπτα είναι όλα! Μέσα στη πορεία όπου όσο μεγαλώνουμε χρειάζεται να ενθουσιαζόμαστε με ασήμαντα πράγματα, μέσα στη πορεία της κατανόησης του νοήματος που δεν έχει νόημα, μεταξύ μνημών που άλλοτε διαγράφονται, άλλοτε παραγράφονται κι άλλοτε πάλι αναπλάθονται διαφορετικά, μια φράση περιπαικτικά αντηχεί δια μέσου των χρόνων: «Το παρελθόν δε θα είναι ποτέ πια το ίδιο. Το παρελθόν δε θα είναι ποτέ πια το ίδιο.» Πόσο δίκιο έχει. Το παρελθόν δεν είναι ποτέ το ίδιο.\nΕτικέτες: μέλλον, μνήμη, παρελθόν


YaunaTakabara: Φλώρινα: Τα συμφέροντα πίσω από το ζήτημα της δήθεν μειονότητας\nΑναρτήθηκε από τα taxalia\n“Τα περί ύπαρξης ʽμακεδονικής μειονότηταςʼ στην ακριτική περιοχή δεν είναι παρά μια προπαγάνδα που γίνεται από δύο μεγάλες οικογένειες, οι οποίες...\nέχουν οικονομικές συναλλαγές και δραστηριότητες στα Σκόπια και εξυπηρετήσουν τα συμφέροντα του γειτονικού κρατιδίου με έμμεσα ή άμεσα οικονομικά ανταλλάγματα”, λένε στη “ΜτΚ” κάτοικοι του νομού Φλώρινας, γηγενείς, που έχουν το χαρακτηριστικό να ομιλούν τα ντόπια, δηλαδή το τοπικό γλωσσικό ιδίωμα πάνω στο οποίο οι προπαγανδιστές επιχειρούν να στηρίξουν τις ανιστόρητες απόψεις τους. Οι ομιλούντες τα ντόπια αποκρούουν τον ανεδαφικό χαρακτηρισμό της μειονότητας, που αυθαίρετα και δολίως τούς αποδίδεται από ελάχιστους που έχουν σκοτεινά συμφέροντα.\nlerin, lerinskoto, makedonijia\n“Δεν υπάρχει καμία μειονότητα στη Φλώρινα. Εάν κάποιος έχει μια άποψη διαφορετική σε προσωπικό επίπεδο, αυτό δεν έχει ευρύτερη διάσταση”, υπογραμμίζει ο δήμαρχος Φλώρινας Στέφανος Παπαναστασίου. “Όσον αφορά το τοπικό ιδίωμα, δεν είναι γλώσσα. Αν ήταν γλώσσα, δεν θα αναγκάζονταν αυτοί που το επικαλούνται, για να δημιουργήσουν πρόβλημα δήθεν μειονότητας, να δημιουργήσουν γλώσσα μετά το 1940.\nΗ περιοχή μας, πριν από το 1912, ήταν υπό την ευθύνη της Οθωμανικής αυτοκρατορίας, συμβιώνανε άνθρωποι ποικίλης προέλευσης και στις περιπτώσεις αυτές και ιδιώματα διαμορφώνονται και στάσεις. Στην περίοδο του Μακεδονικού Αγώνα και στα προγενέστερα χρόνια οι άνθρωποι αυτοί που μιλούν το ιδίωμα διαδραμάτισαν πρωτεύοντα ρόλο με συγκεκριμένες πράξεις και στο να υπηρετηθεί ο Μακεδονικός Αγώνας και στο να αντιμετωπιστούν οι προσπάθειες κάποιων που ήθελαν να διαμορφώσουν συνειδήσεις προς τους δικούς τους σκοπούς.\nΕίμαι γηγενής, έχω οικογενειακή παράδοση στα θέματα του Μακεδονικού Αγώνα, καθώς ο προπάππους μου ήταν ιερέας μακεδονομάχος, όπως και πάρα πολλοί με επικεφαλής και τον μακεδονομάχο Κώττα και χιλιάδες άλλους.\nΉταν γηγενείς, ομιλούντες το ιδίωμα, με σαφή συνείδηση και τοποθέτηση”, τονίζει ο δήμαρχος και προσθέτει ότι “είναι δικαίωμα του καθενός να αυτοπροσδιορίζεται, όμως δεν του επιτρέπεται να χαρακτηρίζει τον απέναντι για όποιους λόγους.\nΗ κοινωνία μας γνωρίζει τις ρίζες της και αντιλαμβάνεται κάθε προσπάθεια προπαγάνδας και τους λόγους για τους οποίους αυτή υπηρετείται. Σε ό,τι έχει σχέση με τα μέσα ενημέρωσης, που επιτελούν λειτούργημα, οφείλουν να είναι ιδιαίτερα προσεκτικά, να μην έχουν προτεραιότητα και αυτοσκοπό την ακροαματικότητα και να παρουσιάζουν το ζήτημα στην πραγματική διάσταση”.\n“Όπως συμβαίνει σε πολλές περιοχές κοντά στα σύνορα δύο χωρών, έτσι και στη Φλώρινα έχουμε ένα γλωσσικό ιδίωμα. Εάν πάτε στα βόρεια της Ιταλίας, θα δείτε ότι μιλάνε ελβετικά. Εάν πάτε στην άλλη πλευρά της Ιταλίας μιλάνε γαλλικά. Οι Γάλλοι μιλάνε ιταλικά, το ίδιο και οι Ελβετοί, μιλάνε λίγα ιταλικά”, υπογραμμίζει ο νομάρχης Φλώρινας Ιωάννης Βοσκόπουλος. Σύμφωνα με τον ίδιο “δεν υπάρχει θέμα μειονότητας.\nΤο γλωσσικό ιδίωμα δημιουργήθηκε όταν ήμασταν σκλάβοι 400 χρόνια υπό το ζυγό της τουρκικής κατοχής. Εδώ δεν υπήρχαν σύνορα. Ήταν ενιαίος ο χώρος και οι άνθρωποι αναγκάστηκαν να μάθει ο ένας τη γλώσσα του άλλου για την εμπορική συναλλαγή. Στη Φλώρινα έχουμε ντόπιους, γηγενείς, έχουμε Βλάχους, Πόντιους και Αρβανίτες.\nΟι Πόντιοι που εγκαταστάθηκαν εδώ μετά το 1922 και άνοιξαν εμπορικές επιχειρήσεις έμαθαν το ιδίωμα διότι έπρεπε να βγούνε στη γείτονα χώρα, που ήταν Γιουγκοσλαβία εκείνο το διάστημα, και έπρεπε να πουλήσουν τα προϊόντα τους.\nΕπίσης, όταν ερχόταν επισκέπτες, έπρεπε να τους πείσουν ότι τα προϊόντα τους είναι καλά και να τα πουλήσουν. Αν δεν ήξερες τη γλώσσα, δεν μπορούσες να πουλήσεις. Δεν σημαίνει ότι οι Πόντιοι είναι αυτονομιστές”.\nΟ νομάρχης εξηγεί ότι “το ιδίωμα που μιλάμε στα χωριά της Φλώρινας, ως επί το πλείστον σʼ αυτά που είναι κοντά στα σύνορα, διαφέρει από χωριό σε χωριό και μάλιστα πολύ δυσκολότερα μπορούμε να καταλάβουμε τη γλώσσα που μιλούν οι Σκοπιανοί και πιο εύκολα καταλαβαίνουμε τη βουλγαρική.\nΔεν σημαίνει ότι, επειδή ομιλείται ένα γλωσσικό ιδίωμα, άρα και οι κάτοικοι είναι άλλης εθνότητας. Το Ουράνιο Τόξο, που επικαλείται ύπαρξη δήθεν ʽμακεδονικής μειονότηταςʼ, πιθανόν να έχει οικονομικά συμφέροντα”.\n“Όσοι υποστηρίζουν ότι οι αρχαίοι Μακεδόνες δεν ήταν αρχαίοι Έλληνες κι ότι οι σημερινοί ʽΜακεδόνεςʼ (Σκοπιανοί) είναι απόγονοι του Μεγάλου Αλεξάνδρου δεν έχουν θέση στο κόμμα μας. Δεν δεχόμαστε τέτοιες αντιλήψεις”.\nΑυτό διευκρινίζει ο Παύλος Βοσκόπουλος, μέλος της πολιτικής γραμματείας του κόμματος Ουράνιο Τόξο και εκ των ιδρυτών του. Το Ουράνιο Τόξο αυτοχαρακτηρίζεται “κόμμα της μακεδονικής μειονότητας στην Ελλάδα”, επιδιώκει την αναγνώριση τής δήθεν “μακεδονικής μειονότητας” και ιδρύθηκε το 1994. Έχει έδρα στη Φλώρινα και γραφεία στην Αριδαία. Στις ευρωεκλογές του 2009 κατήλθε με την ονομασία “Ευρωπαϊκή Ελεύθερη Συμμαχία - Ουράνιο Τόξο” και έλαβε ποσοστό 0,09%. Οι κάτοικοι της Φλώρινας εκτιμούν ότι οι ενέργειες του εν λόγω κόμματος παρακινούνται από το κράτος των Σκοπίων, απʼ όπου πιθανόν να υπάρχει χρηματοδότηση.\n“Όταν μιλάμε για μειονότητα, μιλάμε για πληθυσμούς σε μια χώρα, ένα κράτος, όπου εκφράζουν τη διαφορετικότητα σε διάφορα επίπεδα. Στη χώρα μας υπάρχουν πλειονότητες και μειονότητες. Σε επίπεδο θρησκείας, λόγου χάρη, η πλειονότητα είναι χριστιανοί ορθόδοξοι, υπάρχουν όμως και μουσουλμάνοι, προτεστάντες, άθεοι κ.ά.\nΌπως ακριβώς έχει ένας έλληνας πολίτης συνείδηση θρησκευτική και θέλει να εκφράζει τη διαφορετικότητα, σε επίπεδο γλωσσικής, ακόμη και εθνοτικής συνείδησης, υπάρχουν πολίτες στη χώρα μας που είναι μεν έλληνες πολίτες αλλά αισθάνονται μια διαφορετική εθνοτική ταυτότητα.\nΑυτό έχει να κάνει αποκλειστικά με τη συνείδησή τους”, αναφέρει ο κ. Βοσκόπουλος.\nΓράφει ο Παύλος Χρ. Αλτίνης,\nδικηγόρος, τ. Νομάρχης Φλώρινας\nΔηλώθηκε από όλους: “Δεν υπάρχει πρόβλημα στην Μελίτη και στον Νομό Φλώρινας γενικότερα.” Σωστά! Η τεράστια πλειοψηφία των κατοίκων της Μελίτης και του Νομού Φλώρινας δεν ενστερνίζονται τις απόψεις περί υπάρξεως μη-Ελληνικής “Μακεδονικής μειονότητας”. Όμως οι λίγοι, οι πολύ λίγοι, που εμφανίζονται να ενστερνίζονται αυτές τις απόψεις, προσπαθούν να δημιουργήσουν πρόβλημα.\nΟι λίγοι κρύβονται πίσω από τους πολλούς!\nΑυτοί οι πολύ λίγοι, είναι οι “βολεμένοι”, για τους οποίους δημιουργείται η εντύπωση ότι αποτελούν τα “χαϊδεμένα παιδιά” του ελεγχόμενου από την ΝΔ και το ΠΑΣΟΚ Ελληνικού κρατικού μηχανισμού. (Βεβαίως όταν λέμε “ΝΔ” και “ΠΑΣΟΚ” δεν εννοούμε τον ψηφοφόρο των δύο αυτών κομμάτων, ο οποίος και αυτός έχει πέσει θύμα, αλλά τα κυκλώματα που ελέγχουν τα δύο αυτά κόμματα.)\nΟι “βολεμένοι” είτε είναι διορισμένοι στο δημόσιο (και παράλληλα στην τηλεόραση δηλώνουν “κατατρεγμένοι” επειδή δεν τους διορίζουν στο δημόσιο!), είτε είναι πλούσιοι επιχειρηματίες, είτε είναι μεν ανεπάγγελτοι, πλην όμως έχουν οικονομική άνεση. (Πως διορίστηκαν στο δημόσιο; Που οφείλουν την επιχειρηματική τους επιτυχία; Πως τα καταφέρνουν να βγάζουν χρήματα χωρίς να εργάζονται; Γιατί ενώ αυτοί που κόπτονται περί δήθεν μειονότητος είναι “βολεμένοι”, ενώ οι άλλοι που αρνούνται τα περί μειονότητος δεν μπορούν να βολευτούν; Γιατί κανείς από τους ασχολουμένους με το θέμα δεν θέτει αυτά τα ερωτήματα;)\nΕάν οι “βολεμένοι” δεν είχαν την προστασία, ή τουλάχιστον την ανοχή, του δικομματικά ελεγχόμενου κρατικού μηχανισμού, ούτε “βολεμένοι” θα ήταν, ούτε θα μιλούσαν περί δήθεν μειονότητος. Και είναι λάθος αυτό που ισχυρίζονται ορισμένοι “τους βολεύουμε για να μην μιλάνε”. Όσο “βολεύονται” τόσο περισσότερο μιλάνε! Μήπως τους “βολεύουν” για να μιλάνε;\nΟι “βολεμένοι” αντιμετωπίζονται ως εργαλείο από “ανθρώπους του παρασκηνίου”, οι οποίοι καταδυναστεύουν τον νομό Φλώρινας εδώ και πολλά χρόνια. Αυτοί οι άνθρωποι του παρασκηνίου ελέγχουν πλήρως τον νομό της Φλώρινας λόγω των διασυνδέσεων τους με τις εκάστοτε ηγεσίες της ΝΔ και του ΠΑΣΟΚ.\nΑυτοί οι άνθρωποι του παρασκηνίου είναι τα ίδια πρόσωπα που κάποτε εμφανίζονταν ως “υπερ-πατριώτες”.\nΣτην πραγματικότητα ήταν κατʼ επάγγελμα πατριώτες και, μεταξύ των πολλών άλλων κακών που έχουν κάνει, έχουν δυσφημήσει και τον πατριωτισμό. Οι ίδιοι άνθρωποι σήμερα στην μεν Φλώρινα εμφανίζονται ως “προστάτες” της δήθεν μειονότητος, στην δε Αθήνα ως “σωτήρες” της Ελλάδος. Ορισμένοι από αυτούς εμφανίζονται ως “ΝΔ” και άλλοι ως “ΠΑΣΟΚ”.\nΣυνεργάζονται μεταξύ τους. Μονοπωλούν την ενημέρωση και των ηγεσιών της ΝΔ και του ΠΑΣΟΚ, αλλά και της κοινής γνώμης.\nΕίναι προνομιούχοι συνομιλητές του οποιουδήποτε έχει ηγηθεί στο παρελθόν και ηγείται σήμερα της ΝΔ και του ΠΑΣΟΚ. Οι πρωθυπουργοί αλλάζουν, όμως οι “προστάτες” - “σωτήρες” παραμένουν ακλόνητοι και είναι οι εκλεκτοί όλων με δικομματική συναίνεση!\nΕίναι οι εκλεκτοί των δημοσιογράφων. Έχουν τοποθετήσει δικούς τους ανθρώπους σε ευαίσθητες υπηρεσίες (π.χ. ΕΥΠ). Έτσι, έχουν καταφέρει από όλες τις πλευρές να περνούν τα μηνύματα που θέλουν, όπως θέλουν, όποτε θέλουν και να εμποδίζουν να ακουστεί η οποιαδήποτε φωνή δεν ελέγχεται από αυτούς. Και αυτό που θέλουν είναι αυτό που τους συμφέρει προσωπικά.\nΚαι αυτό που τους συμφέρει είναι να υπάρχει, να συντηρείται μειονοτικό πρόβλημα στην περιοχή του νομού Φλώρινας.\nΤους συμφέρει διότι έτσι λυμαίνονται μυστικά κονδύλια και αξιώματα.\nΗ μεγαλύτερη “μπίζνα” στον νομό Φλώρινας πάντοτε ήταν, και παραμένει και σήμερα, η ενασχόληση με το δήθεν μειονοτικό.\nΑυτοί συντηρούν το πρόβλημα του ψευδομακεδονισμού, σε συνεργασία με “συναδέλφους” τους εκτός Ελληνικών συνόρων, με τους οποίους έχουν τα ίδια κοινά συμφέροντα.\nΓιατί κανείς δεν ενδιαφέρθηκε να μάθει ή, εάν έμαθε να ενημερώσει την κοινή γνώμη, αν αυτοί που προσκάλεσαν το σκοπιανό χορευτικό συγκρότημα “Τάνετς” στην Μελίτη στις 20-7-2008 διαφωνούν με τις απόψεις του “Ουρανίου Τόξου”;\nΘυμίζω ότι το εν λόγω συγκρότημα χρηματοδοτείται από την κυβέρνηση του κ. Γκρούεφσκι και αυτοχαρακτηρίζεται ως “πρέσβυς του ʽΜακεδονικούʼ πολιτισμού”.


Η SoftOne Technologies ανεδείχθη νικήτρια της διαγωνιστικής διαδικασίας για την εξαγορά της Unisoft Α.Ε. – SoftOne Technologies Α.Ε.\nHome › Blog › Νέα & Ανακοινώσεις › Η SoftOne Technologies ανεδείχθη νικήτρια της διαγωνιστικής διαδικασίας για την εξαγορά της Unisoft Α.Ε.\nΤο Enterprise Mobility δεν είναι απλά μια τάση, είναι ανάγκη!\nΗ SoftOne Technologies (μέλος του Ομίλου Εταιρειών Olympia) ανεδείχθη νικήτρια της διαγωνιστικής διαδικασίας για την εξαγορά της Unisoft Α.Ε. Η συμφωνία εξαγοράς της Unisoft από τη SoftOne υπεγράφη σήμερα και θα ολοκληρωθεί (closing) αμέσως μετά την έκδοση της απόφασης του δικαστηρίου που θα εγκρίνει το σχέδιο εξυγίανσης που έχει συμφωνηθεί και υπεβλήθη προς επικύρωση με το αρ. 106 Β του ΠτΚ.\nΟ Διευθύνων Σύμβουλος της SoftOne, κ. Αντώνης Κυριαζής, ανέφερε σχετικά: “Η εξαγορά της Unisoft αποτελεί μια πραγματικά ιστορική και συνάμα συναρπαστική συμφωνία που φέρνει κάτω από την ίδια στέγη δυο από τις μεγαλύτερες εταιρείες λογισμικού, αλλάζοντας τα δεδομένα στην αγορά του business λογισμικού στην Ελλάδα. Παράλληλα, ενισχύεται η στρατηγική μας για περαιτέρω ανάπτυξη στο εξωτερικό μέσα από μια σειρά συνεργειών.“\nmyCustomer: Νέα cloud υπηρεσία από τη SoftOne


Τα θρεπτικά συστατικά που χρειάζεται κάθε γυναίκα | e-pharm.gr\nΤα θρεπτικά συστατικά που χρειάζεται κάθε γυναίκα Σχόλια άρθρου (0)\nΟι γυναίκες έχουν ανάγκη από συγκεκριμένες βιταμίνες και μέταλλα για να ανταπεξέλθουν στην καθημερινότητα. Παρακάτω είναι τα κυριότερα θρεπτικά συστατικά που είναι σημαντικά για όλες τι γυναίκες.\nΦυλλικό οξύ. Το φυλλικό οξύ είναι ιδιαίτερα σημαντικό για τις γυναίκες κυρίως σε ηλικία τεκνοποίησης. Όσες λοιπόν, θέλετε να τεκνοποιήσετε, πάρτε φυλικό οξύ από τα πράσινα φυλλώδη λαχανικά, το αβοκάντο και το συκώτι., διότι προάγει την υγιή εγκυμοσύνη της δική σας και την υγεία του μωρού σας.\nΣίδηρος. Οι γυναίκες χάνουν αίμα σε μηνιαία βάση κατά τη διάρκεια της εμμήνου ρύσεως, η οποία οδηγεί σε απώλεια σιδήρου. Άρα, είναι σημαντικό να παίρνετε καθημερινά αρκετό σίδηρο, έτσι ώστε να αναπληρωθεί ό, τι έχει χαθεί. Καλές πηγές σιδήρου είναι το κόκκινο κρέας, το μπρόκολο, τα φασόλια, και το συκώτι.\nΑσβέστιο. Το ασβέστιο είναι ένα σημαντικό μέταλλο για τη διατήρηση υγιών οστών και δοντιών. Είναι απαραίτητο σε όλη τη ζωή και ακόμα περισσότερο καθώς μεγαλώνετε, επειδή από την ηλικία των 30 και πάνω θα αρχίσετε να χάνετε ασβέστιο. Καλές πηγές αβεστίου είναι το γάλα, το τυρί, το σπανάκι, το κατσαρό λάχανο, τα αμύγδαλα, και τα μαύρα φασόλια.\nΒιταμίνη D. Η βιταμίνη D είναι μια σημαντική βιταμίνη και μπορούμε να την πάρουμε από τον ήλιο, ειδικά στην Ελλάδα. Εάν δεν σας αρέσει η έκθεση στον ήλιο, τότε ένα συμπλήρωμα διατροφής με αυτήν είναι μια καλή ιδέα. Η βιταμίνη D είναι ευεργετική για τη διάθεση, την υγεία του μαστού, καθώς και την απορρόφηση του ασβεστίου.\nΜαγνήσιο. Το μαγνήσιο εμπλέκεται σε πολλές από τις χημικές αντιδράσεις που συμβαίνουν στο σώμα και συμβάλλει στα γερά κόκαλα. Επίσης, βοηθάει στην πρόληψη της καρδιαγγειακής νόσου και στη ρύθμιση της αρτηριακής πίεσης. Μαγνησίο μπορούμε να προμηθευτούμε από τους σπόρους κολοκύθας, το σπανάκι, τα μαύρα φασόλια και τα αμύγδαλα\nΒιταμίνη Ε. Η βιταμίνη Ε, η οποία βρίσκεται κυρίως στα λιπαρά τρόφιμα όπως τα έλαια και τους ξηρούς καρπούς είναι ένα ισχυρό αντιοξειδωτικό. Η βιταμίνη Ε είναι το κλειδί για ένα ισχυρό ανοσοποιητικό σύστημα, για υγιή μάτια και λαμπερό δέρμα.\nΩμέγα-3 λιπαρά οξέα. Τα ωμέγα-3 λιπαρά οξέα είναι ένα άλλο βασικό θρεπτικό συστατικό, σημαντικό για κάθε γυναίκα. Αυτά τα καλά λίπη μειώνουν την αρτηριακή πίεση, και συμβάλλουν στην μείωση των καρδιακών παθήσεων και του καρκίνου. Κάθε γυναίκα χρειάζεται 1.1g ωμέγα-3 λιπαρά οξέα ανά ημέρα. Ο άγριος σολομός, ο τόνος, η γλώσσα, η ρέγκα και οι σαρδέλες είναι όλα άριστες πηγές ωμέγα-3 λιπαρών οξέων\nΒιταμίνη C. Η βιταμίνη C είναι ένα σημαντικό θρεπτικό συστατικό για τη διατήρηση ενός υγιούς ανοσοποιητικού συστήματος. Είναι ένα ισχυρό αντιοξειδωτικό και βοηθάει στην παραγωγή του κολλαγόνου. Οι γυναίκες 19 ετών και άνω χρειάζονται 75 mg βιταμίνης C ανά ημέρα. Γλυκό κόκκινο πιπέρι, τα πορτοκάλια, τα ακτινίδια, οι φράουλες, το πεπόνι είναι μερικές από τις καλύτερες πηγές αυτής της βιταμίνης\nΟι βιταμίνες είναι απαραίτητες για όλους, αλλά οι γυναίκες θα πρέπει να είναι σίγουρες ό,τι λαμβάνουν όλες αυτές, διότι περνούν από την εγκυμοσύνη, την εμμηνόρροια και κάνουν πιο συχνά από τους άντρες, δίαιτες που μπορεί να καταστρέφουν τα θρεπτικά συστατικά που χρειάζονται. Είναι σημαντικό να πάρετε τις βιταμίνες και τα μέταλλα, που προέρχονται από πηγές τροφίμων ή συμπληρώματα διατροφής.


Κωδικός Περιοχής Rotorua, Whakatane, Tauranga\nΠόλη ή Περιοχή: Rotorua, Whakatane, Tauranga\nΟ κωδικός περιοχής για την Rotorua, Whakatane, Tauranga είναι 0792. Για τον πλασματικό αριθμό τηλεφώνου 9750389 και τον κωδικό περιοχής 0792 ο αριθμός που θα καλέσετε είναι ο 0792 9750389. Και το Rotorua, Whakatane, Tauranga βρίσκεται στη Νέα Ζηλανδία.\nΤο πρόθεμα κωδικού περιοχής αντιστοιχίζει τον αριθμό τηλεφώνου ενός συνδρομητή σε μια συγκεκριμένη τοποθεσία. Εκτός από τον κωδικό περιοχής υπάρχουν και άλλοι τύποι προθέματος: Διεθνή προθέματα χώρας, προθέματα παρόχων κινητής τηλεφωνίας και προθέματα διαφόρων υπηρεσιών. Αυτά συνδυάζονται για να εξυπηρετούν διάφορους σκοπούς. Όταν καλείτε από τη μια χώρα στην άλλη σε περιπτώσεις όπου ο παραλήπτης της κλήσης έχει σταθερό τηλέφωνο, το πρόθεμα χώρας συνδυάζεται με τον κωδικό περιοχής και τον αριθμό του συνδρομητή. Για τον πλασματικό αριθμό τηλεφώνου 9750389, τον κωδικό περιοχής 0792 (Rotorua, Whakatane, Tauranga) και τον Κωδικός κλήσης χώρας 0064 ο αριθμός που θα καλέσετε είναι ο 0064 792 9750389. Εάν η κλήση γίνεται σε μια κινητή συσκευή, ο Κωδικός κλήσης χώρας συνδυάζεται με το πρόθεμα του παρόχου κινητής τηλεφωνίας και τον αριθμό του συνδρομητή. Εάν πραγματοποιηθεί κλήση σε συνδρομητή στην ίδια χώρα, ο Κωδικός κλήσης χώρας μπορεί να παραλειφθεί. Στην περίπτωση εθνικών κλήσεων από ένα σταθερό δίκτυο σε άλλο, ο κωδικός περιοχής μπορεί επίσης να παραλειφθεί σε πολλές χώρες όταν και οι δύο συνδρομητές έχουν τον ίδιο κωδικό περιοχής. Ιδιαίτερα σε χώρες όπου οι συνδρομητές είναι σε θέση να διατηρήσουν τον ίδιο αριθμό τηλεφώνου μετά τη μετακίνησή τους σε άλλη τοποθεσία ή πόλη, ο κωδικός περιοχής - στην περίπτωση αυτή ο 0792- πρέπει επίσης να καλείται.\nΑν βρίσκεστε εκτός της Νέα Ζηλανδία και θέλετε να καλέσετε ένα άτομο στο Rotorua, Whakatane, Tauranga, εκτός από τον κωδικό περιοχής, χρειάζεστε τον Κωδικός κλήσης χώρας που αντιστοιχεί στη χώρα που επιθυμείτε να καλέσετε. Ο Κωδικός κλήσης χώρας για τη Νέα Ζηλανδία είναι το +64 (0064), οπότε αν βρίσκεστε στην Ελλάδα και θέλετε να καλέσετε ένα άτομο στο Rotorua, Whakatane, Tauranga, θα πρέπει να προσθέσετε στον αριθμό τηλεφώνου του εν λόγω ατόμου το +64 792 ως πρόθεμα. Το μηδέν μπροστά από τον κωδικό περιοχής παραλείπεται στην περίπτωση αυτή. Για τον πλασματικό αριθμό τηλεφώνου 9750389, τον κωδικό περιοχής 0792 (Rotorua, Whakatane, Tauranga) και τον Κωδικός κλήσης χώρας 0064 ο αριθμός που θα καλέσετε είναι ο 0064 792 9750389.


Το βραβείο στον Κούσα από τον Μακρή | AgrinioNews\nΤο βραβείο στον Κούσα από τον Μακρή\n16 Φεβρουαρίου 2012, 4:34 μμ\nΤο βραβείο του Best Goal της 21ης αγωνιστικής απονεμήθηκε την Πέμπτη (16/02) στον Γιώργο Κούσα, νικητή του διαγωνισμού που διοργανώνουν η Super League, ο Πανελλήνιος Σύνδεσμος Αμειβομένων Ποδοσφαιριστών (ΠΣΑΠ) και η NOVA.\nΗ απονομή του αναμνηστικού βραβείου στον Γιώργο Κούσα έγινε από τον παλαίμαχο ποδοσφαιριστή του Παναιτωλικού και πρόεδρο του Συνδέσμου Προπονητών Δυτικής Ελλάδας Γιάννη Μακρή.\nΜιλώντας στο συνδρομητικό κανάλι ο Γιώργος Κούσας τόνισε: «Είμαι πάρα πολύ χαρούμενος. Είναι δύσκολο ένας αμυντικός να πάρει αυτό το βραβείο. Χάρηκα πάρα πολύ, αλλά θα ήταν ακόμα καλύτερο αν παίρναμε και τους τρεις βαθμούς. Αφιερώνω το γκολ στους φιλάθλους μας που ταξίδεψαν στη Θεσσαλονίκη να συμπαρασταθούν στην ομάδα. Δεν πήραν τη χαρά που ήθελαν, αλλά εγώ τους αφιερώνω το γκολ. Εύχομαι στη συνέχεια να έχουμε πολλά ωραία γκολ που να ισοδυναμούν με νίκες».\nΑναφέρθηκε επίσης στην πορεία του Παναιτωλικού: «Είχαμε μια πολύ καλή αρχή στο πρωτάθλημα και μαζέψαμε βαθμούς. Στη συνέχεια δεν μπορέσαμε να πάρουμε αποτελέσματα και φτάσαμε αυτή τη στιγμή η ομάδα να βρίσκεται σε θέση υποβιβασμού. Πιστεύω δεν είναι η κατάλληλη στιγμή να μιλήσουμε για το τι φταίει. Πρέπει να είμαστε ενωμένοι και να δώσουμε όλοι μαζί –ειδικά εμείς οι παίκτες- τον καλύτερό μας εαυτό, έτσι ώστε να βγάλουμε την ομάδα από τη δύσκολη θέση».\nΟ Γιάννης Μακρής, που για περισσότερα από 12 χρόνια φόρεσε τη φανέλα του Παναιτωλικού, ανέφερε στις δηλώσεις του: «Είναι ανάμεικτα τα συναισθήματα γιατί μέσα σε λίγο χρονικό διάστημα ο Παναιτωλικός από ψηλά βρέθηκε σ’ αυτή τη βαθμολογική θέση. Το γκολ του Γιώργου πραγματικά ήταν για Όσκαρ, γιατί βγήκε μέσα απ’ την ψυχή του. Πήρε τη μπάλα πίσω από το κέντρο του γηπέδου και έδωσε όλες του τις δυνάμεις για να το πετύχει. Τέτοιους ποδοσφαιριστές θέλει αυτή τη στιγμή ο Παναιτωλικός για να ανταπεξέλθει στο δύσκολο Γολγοθά που περνάει».\nΠροηγούμενο: Αιχμηρός προς Γερουλάνο ο Μοσχολιός για το Μουσείο\nΕπόμενο: Μακρυπίδης: «Να μην κλείσει η πύλη στο Πλατυγιάλι για την εισαγωγή πατάτας.»


ΚΑΜΕΝΑ ΒΟΥΡΛΑ Blog: Βιβλία - Ο Βράχος της Σμαράγδας της Βίκυς Φαλάρα\nΟ Καθηγητης χρησιμοποιεί την πρεπουσα και αρμόζουσα φιλική ανάλυση ως πρόλογο του μυθιστορήματος βάζοντας τις σωστές αναλογίες με δεσποζουσα αυτήν της ψυχής σε ενα ασφυκτικό\nπλαίσιο αδυσώπητης καταγραφής μιάς φαντασιακής ηθογραφίας ενός γεωγραφικού χώρου με κέντρο τα\nΑναγνωρίζοντας την Συγγραφέα ως αναπόσπαστο κομμάτι του εμψύχου υλικού της πόλης,αλλα με ουσιώδη διαφορά απο την πλειοψηφία αυτής,θεωρώ οτι συμβάλει και αναπληρώνει επάξια το\nφανερό ελειμμα που εχει δημιουργήσει η ανάγκη της καθημερινότητος.\nΠρωτοπορία λοιπόν είναι και το θάρρος να εξωτερικεύεις τον ψυχικό σου κόσμο,αποβάλλοντας τον\nκοινότυπο καθωσπρεπισμό,του πρέπει.\n11:05 μ.μ., Ιουνίου 14, 2016\nΣΗΜΑΝΤΙΚΗ Η ΠΡΟΣΠΑΘΕΙΑ ΤΟΥ ΣΗΜΕΡΙΝΟΥ ΔΗΜΑΡΧΟΥ ΣΤΗΝ ΠΟΛΙΤΙΣΤΙΚΗ ΖΩΗ ΤΟΥ ΔΗΜΟΥ ΜΑΣ . ΑΣ ΣΥΝΕΧΙΣΟΥΜΕ ΕΤΣΙ.\n9:29 π.μ., Ιουνίου 23, 2016\nΤι δουλειά έχει ο δήμαρχος με ένα βιβλίο που έγραψε και εμπορεύεται ένας κάποιος συγγραφέας? Σιγά μην πιστώσουμε στον δήμαρχο και το φυσικό κάλος των Καμένων Βούρλων.\n9:51 π.μ., Ιουνίου 23, 2016\nέγινε φοβερή συσχέτιση συμβολής με τα πολιτιστικά του δήμου...\nαποδώθηκαν τα του καίσαρος τω καίσαρι!!!\n11:51 π.μ., Ιουνίου 23, 2016\nΟ ΣΗΜΕΡΙΝΟΣ ΔΗΜΑΡΧΟΣ ΕΧΕΙ ΤΟΣΗ ΣΧΕΣΗ ΜΕ ΤΑ ΠΟΛΙΤΙΣΤΙΚΑ ΟΣΟ Η COCA COLA ΜΕ ΤΑ ΔΙΑΠΛΑΝΗΤΙΚΑ ΤΑΞΙΔΙΑ. ΣΕ ΠΟΣΕΣ ΠΟΛΙΤΙΣΤΙΚΕΣ ΕΚΔΗΛΩΣΕΙΣ ΕΧΕΙ ΠΑΤΗΣΕΙ;;;; ΠΡΙΝ ΜΗΝΕΣ ΣΤΗΝ ΠΛΑΤΕΙΑ ΤΗΣ ΜΕΝΔΕΝΙΤΣΑΣ ΕΙΧΕ ΒΕΒΑΙΩΣΕΙ ΟΤΙ ΦΕΤΟΣ ΘΑ ΑΝΟΙΓΕ ΤΟ ΚΑΣΤΡΟ ΓΙΑ ΕΚΔΗΛΩΣΕΙΣ ΑΛΛΑ ΑΝΤΙ ΑΥΤΟΥ ΡΩΤΗΣΤΕ ΤΟΝ ΕΚΑΝΕ ΑΙΤΗΣΗ ΓΙΑ ΤΗ ΣΧΕΤΙΚΗ ΑΔΕΙΑ ΣΤΗΝ ΑΡΧΑΙΟΛΟΓΙΑ;;;ΑΛΗΘΕΙ ΣΤΟ ΔΗΜΟ ΠΟΙΟΣ ΕΙΝΑΙ ΥΠΕΥΘΥΝΟΣ ΤΗΣ ΕΠΙΤΡΟΠΗΣ ΠΟΛΙΤΙΣΜΟΥ;;;ΜΗΠΩΣ Ο ΠΑΝΤΡΑΣ;;\n8:42 μ.μ., Ιουνίου 26, 2016


Λήστευαν ανήμπορους ηλικιωμένους με βία και ιδιαίτερη σκληρότητα – Newsbeast\nΛήστευαν ανήμπορους ηλικιωμένους με βία και ιδιαίτερη σκληρότητα\nΕξαρθρώθηκε εγκληματική ομάδα που δρούσε στη Δυτική Αττική\nΣΧΕΤΙΚΑ TAGSεγκληματικη ομαδα ηλικιωμενοι ληστειεΣ\nΗ αλήθεια απελευθερώνει????\nΠαρασκευη, 22 Απριλιου 2016, 14:01\nΤυχαίο το λόγιο νεοναζιστικης εμπνεύσεως;\nΠροφανώς ενοχλεί οτι -ειτε είναι ειτε δεν είναι ρομα-, οτι δεν παύει να είναι Έλληνες πολίτες.Οσο και να ενοχληθεί το φασιστακια και να θύμωνε τσάι μια είναι η λύση:ξυδάκι..\nΠεμπτη, 21 Απριλιου 2016, 10:43\nΕλπίζω ο αρθρογράφος να έχει υποστεί πίεση αφ'υψηλού για να γράψει "Έλληνες" αντί για Ρομά, ειδάλλως είναι αδικαιολόγητος.! Πάτε πλέον να μας πλασάρετε την αντίληψη ότι και οι Έλληνες κάνουν τέτοια εγκλήματα. Δε λέω, κάνουν, αλλά σε αναλογία είναι αρκετά πιο λίγοι από τις συγκεκριμένες και παρεμφερείς περιπτώσεις τέτοιων εγκλημάτων. Και μη ξεχνάτε, πλέον λέμε Ρομά για να μη λέμε "γύ*τοι".\nΤεταρτη, 20 Απριλιου 2016, 20:52\nΌταν ακούς Λιόσια ή Ζεφύρι, είναι σίγουρα ROMA οι δράστες. Και σε λίγο θα επεκταθούν και δυτικότερα.\nΤεταρτη, 20 Απριλιου 2016, 18:15\nΤεταρτη, 20 Απριλιου 2016, 17:11\nΒρε βρε η γνωστή ευπαθής ομάδα!\nΤεταρτη, 20 Απριλιου 2016, 17:08\nΕχουν καταντηση μεγαλη πληγη [...] και φερονται σαν να μην υπαρχει κρατος η μηπως ειναι αληθεια?\nΤεταρτη, 20 Απριλιου 2016, 16:31\nΕνταξει, Ελληνες, το καταλαβαμε. Οχι Αλβανοι (σπανιο, αλλα .............οχι)\nΑ να είμαστε δίκαιοι\nΤεταρτη, 20 Απριλιου 2016, 17:06\nΤο γράφουν: "Συνελήφθησαν Έλληνες...σε καταυλισμό". Η αλήθεια απελευθερώνει...